title: Bus Driver

text: Linja-auto tulee pysäyttää matkustajien kyytiin ottamista ja jättämistä varten merkityillä pysäkeillä, joita on reitistä riippuen 3–28. Jokaiselle pysäkille on aikataulun mukainen lähtöaika. Etuajoissa lähtemisestä lähtee välittömästi pisteitä, mutta toisaalta myöhässä oleva linja-auto voi kiriä aikatauluaan umpeen ajamalla vauhdikkaammin, sillä myöhästymispisteet lasketaan vasta reitin lopussa. Pysäkille ei myöskään saa jättää matkustajia. Pysäkkejä ei voi kuitenkaan jättää väliin, sillä pelaajalle näytetään vain yhden pysäkin sijainti kerrallaan.


title: Bus Driver

text: Alkuperäisversion 12 erilaista bussimallia on suunniteltu oikeiden linja-autojen pohjalta. Pelissä voi ajaa esimerkiksi matalalattiabussilla, koulubussilla ja vankibussilla. Ajettavissa on kolmekymmentä eri reittiä, joiden sääolosuhteet ja vuorokaudenajat vaihtelevat.


title: Bus Driver

text: Pelin tapahtumat sijoittuvat kuvitteelliseen Rimsleyn suurkaupunkiin, joka sijaitsee Yhdysvalloissa. Kaupungin nimistö on kuitenkin saanut vaikutteita lähinnä Lontoosta. Pelimaailma on avoin, eli pelaaja voi halutessaan tutkia kaupunkia vapaasti.


title: Bus Driver

text: Kaupunkiin on runsaasti luotu erilaisia tärkeitä elementtejä linja-autoliikennettä ajatellen. Kaupungista löytyy esimerkiksi messukeskus, useita suuria hotelleja, liikekaupunki, vanha kävelykeskusta, lentoasema, rahtisatama ja valtionvankila. Merenrannalla oleva kaupunki on merenlahden kahteen osaan jakama. Kaupungin kaakkoisosassa sijaitsee vuoristo, jonka ilmasto on talvinen vuoden ympäri. Kaupungin ympäri kiertää moottoritietasoinen kehätie.


title: Bus Driver

text: Bus Driver -pelin alkuperäisessä versiossa ainoa pelinäkymä oli linja-auton ulkopuolelta, eli sitä pelattiin niin sanotusta kolmannesta persoonasta. Arvosteluissa on kaivattu ennen kaikkea kuljettajanäkymää. Kehittäjät perustelivat sen puutetta pelin luonteella, jonka tarkoitus ei ole toimia täysrealistisena linja-autosimulaattorina. Kuljettajanäkymä kuitenkin lisättiin peliin Gold-päivityksessä.


title: Uusi kansanarmeija

text: Uusi kansanarmeija (, ) on Filippiinien kommunistisen puolueen aseellinen siipi. Maolainen NPA käy sissisotaa Filippiinien hallitusta vastaan. Armeija perustettiin 29. maaliskuuta 1969. Enimmillään armeijan riveissä oli 1980-luvulla 25 000 taistelijaa, nykyään arviolta 8 000.


title: Uusi kansanarmeija

text: Yhdysvallat ja Euroopan Unioni ovat luokitelleet NPA:n terroristijärjestöksi.


title: Uusi kansanarmeija

text: 1990-luvulla liikkeessä kritisoitiin 1980-luvun virheitä, mikä johti "toiseen suureen korjausliikkeeseen" (1992-1998), jonka lopulla tehtiin valtava sisäinen puhdistus: tuhansia taistelijoita ja jäseniä surmattiin Filippiinien armeijan vakoojina.


title: Uusi kansanarmeija

text: Gloria Macapagal-Arroyon Filippiinien hallitus on ajoittain neuvotellut NPA:n edustajien kanssa Euroopassa.


title: Uusi kansanarmeija

text: Poliisin mukaan NPA:lla oli tammikuussa 2008 enää 57 000 jäsentä, koska vuonna 2007 tuhottiin 13 sissien tukikohtaa. NPA on taistellut 69:ssä Filippiinien 81 maakunnasta vuoden 1969 jälkeen. 40 000 ihmistä on kuollut konfliktissa.


title: Uusi kansanarmeija

text: Presidentti Gloria Macapagal-Arroyo julisti 5. syyskuuta 2007 kommunistisen puolueen ja NPA:n jäsenille ym. armahduksen, joka ei kuitenkaan koske raiskauksia, kidutusta, huumesalakuljetusta, kidnappausta lunnaita varten yms., mutta lain muotoilu kongressissa on vielä kesken (29. lokakuuta 2008).


title: Vallankumousvero

text:
Vallankumousvero on terroristijärjestöjen keskeinen rahoitusmuotoeufemismi.
Vallankumousveroa kiristetään tyypillisesti yrityksiltä, ja veroa käytetään myös kohdeväestön pelotteluun.


title: Google Pack

text: Google Pack oli Googlen tarjoama useita ilmaisia ohjelmia yhteen paketoiva ja niiden helpon asennuksen ja päivityksen mahdollistava paketti. Se esiteltiin 2006 ja oli saatavilla Windows-käyttöjärjestelmälle. Syyskuussa 2011 Google ilmoitti useiden tuotteiden lakkauttamisesta, mukaan lukien Google Pack.


title: Vuoden urheilija (Sports Illustrated)

text: Vuoden urheilija () on yhdysvaltalaisen "Sports Illustrated" -lehden jakama palkinto, joka myönnetään vuosittain urheilijalle, jonka saavutus ilmentää parhaiten urheiluhenkeä. Palkinto on kansainvälinen, vaikka yhdysvaltalaisurheilija onkin saanut sen useimmin. "Sports Illustrated" on jakanut palkintoa vuodesta 1954, ja yksittäisen urheilijan lisäksi se voidaan antaa joukkueelle.


title: Keijo

text: Keijo on suomalainen miehen etunimi. Se on tiettävästi käännös ruotsalaisesta nimestä Alf, joka tarkoittaa keijukaista, skandinaavisessa mytologiassa esiintyvää pientä, ihmishahmoista mutta siivekästä ja lentävää olentoa. Tämän takia suomenkielisessä nimipäiväkalenterissa Keijo on 21. helmikuuta, samana päivänä, jona suomenruotsalaisessa nimipäiväkalenterissa on Alf. Keijo otettiin almanakkaan vuonna 1908. Suomen ortodoksinen kalenteri yhdistää Keijon Gennadiin äänneasun perusteella.


title: Keijo

text: Vuoden 2009 loppuun mennessä nimi Keijo on Väestörekisterikeskuksen mukaan annettu 16 594 miehelle ja noin 20 naiselle. Keijo on tyypillinen 1940–1950-luvulla syntyneiden suomalaismiesten etunimi. Tuolloin se löytyi Suomen 35 suosituimman etunimen joukosta. Sittemmin nimen suosio on huomattavasti laskenut: vuosina 1940–1959 Suomessa nimettiin 8273 Keijoa ja vielä vuosina 1960–1979 3516, mutta vuosina 1980–1999 enää 714, ja uudella vuosituhannella 4.5.2015 mennessä Keijo-nimi on Suomessa annettu vasta 97 henkilölle. Ennen vuotta 1900 nimi oli annettu seitsemälle henkilölle.


title: Keijo

text: Keijoa on muunneltu muotoihin Kepa, Kepo ja Keppa, Kaakkois-Suomessa Keke, Keki ja Keku.


title: Songo Mnara

text: Songo Mnara on raunioitunut satamakaupunki Tansaniassa. Se sijaitsee pienellä saarella noin kymmenen kilometrin päässä Kilwa Kisiwanista. Se on ollut aikoinaan Afrikan ja Euroopan välisen kultakaupan keskeinen paikka. Arvellaan, että Euroopan 1360-luvun ruttoepidemian aiheuttama lama ja kysynnän lasku johtivat kaupungin talouden hiipumiseen. Kaupungissa on säilynyt hienoja taloja 1400- ja 1500-luvuilta. Useimmat sitä vanhemmat talot modernisoitiin 1700-luvulla, kun omanilaisia maahanmuuttajia asettui kaupunkiin.


title: Songo Mnara

text: Songo Mnara muodostaa yhdessä Kilwa Kisiwanin kanssa Unescon maailmanperintökohteen.


title: Helena Konttinen

text: Helena Konttinen (o.s. Eronen; 18. kesäkuuta 1871, Uukuniemi – 24. huhtikuuta 1916, Uukuniemi) oli suomalainen horrossaarnaaja, jonka toiminta ajoittuu 1800-luvun ja 1900-luvun taitteeseen itärajan tuntumaan pääosin Uukuniemelle. Konttinen tuli tunnetuksi unissasaarnaajana, joka sai profetiansa horrostilassa. Konttinen oli naimisissa ja hänellä oli neljä lasta. Hänen kerrotaan olleen 1700-luvulla Merikarvialla eläneen unissasaarnaaja Anna Rogelin yhden sisaruksen jälkeläinen.


title: Helena Konttinen

text: Jaakkiman rovastin V. Salmisen kertoman mukaan Konttinen pystyi horrostilassaan näkemään aikaisemmin muualla tapahtuneita asioita ja kuvailemaan niitä tarkasti. Eräässä tilaisuudessa Konttinen oli minuutilleen ennustanut rovasti V. Salmisen paikalle saapumisen ja kuvannut ne henkilöt joiden seurassa rovasti oli sitä ennen ollut ja myös rovastin ja hänen vaimonsa kahdenkeskisen keskustelun sisällön, jotta ulkopuoliset eivät voineet tietää.


title: Helena Konttinen

text: Professori Antti Voipio, tutkittuaan Konttisen ja useiden muiden horrossaarnaajan toimintaa, piti Helena Konttista selvästi hysteerisenä, joka hänen mukaansa johtui hänen rasittavista elämänkokemuksistaan. Tämän käsityksen vahvisti aikoinaan Suomen kuuluisampana pidetty psykiatri ja professori Christian Sibelius, joka oli tutkinut Konttista v. 1906.


title: Helena Konttinen

text: Konttisen toiminnan seurauksena syntyi uukuniemeläisyydeksi kutsuttu herätysliike, jota jatkamaan perustettiin "Parikanniemen orpokotiyhdistys ry". Orpokoti toimi aluksi "Parikanniemellä", joka on nykyisin Venäjän puolella. Vuodesta 1949 lähtien orpokoti on toiminut Ristiinassa. Vuonna 1967 yhdistys muutettiin "Parikanniemisäätiöksi". Vuosittain elokuussa vietetään Parikkalassa, entisen Saaren kunnassa Orpokotijuhlia.


title: Windows Home Server

text: Windows Home Server, koodinimeltään "Quattro", on kotikäyttöön suunniteltu palvelinkäyttöjärjestelmä. Se tarjoaa median jakamista, varmuuskopiointia sekä etäkäyttöä.


title: Windows Home Server

text: Asennukseen vaaditaan


title: Belgian cup

text: Belgian cup (; ) on kaudesta 1911–1912 alkaen järjestetty Belgian tärkein turnausmuotoinen jalkapallokilpailu. Sen järjestää Belgian jalkapalloliitto ja vuodesta 2008 lähtien turnaus on kulkenut nimellä Cofidis Cup, pääsponsorinsa Cofidisin nimen mukaan. Turnaus pelataan pudotuspelisysteemillä siten, että hävinnyt joukkue putoaa pois ja voittaja jatkaa seuraavalle kierrokselle. Cupin menestynein joukkue on Club Brugge KV kymmenellä mestaruudellaan. Cupin voittaja pääsee seuraavan kauden UEFA Europa Leagueen.


title: Belgian cup

text: Ensimmäinen vaihe muodostuu viidestä ottelupäivästä, joiden ottelut pelataan yksiosaisena. Cupin 1. kierrokselle osallistuvat niin sanotut provinssiliigojen seurat (175 kpl), jotka pelaavat alemmalla sarjatasolla. Toinen kierros pelataan 88 ensimmäiseltä kierrokselta jatkoon päässeen joukkueen välillä. 3. divisioonan joukkueet (32 seuraa) tulevat cupiin mukaan 3. kierroksella. 18 toisen divisioonan joukkuetta osallistuvat cupin 4. kierrokselle yhdessä 38 kolmannelta kierrokselta jatkoon päässeen joukkueen kanssa. Voittaneet 28 joukkuetta pelaavat vielä yhden kierroksen.


title: Belgian cup

text: Cupin toisessa vaiheessa pelaavat 14 ensimmäisestä vaiheesta selvinnyttä joukkuetta ja 18 liigajoukkuetta. Puolivälierät ja välierät pelataan kaksiosaisina ja muut kierrokset yksiosaisina.


title: See You Again (Miley Cyrusin kappale)

text: See You Again on yhdysvaltalaisen laulaja-näyttelijä Miley Cyrusin debyyttisingle sekä ensimmäisenä julkaistu single hänen debyyttialbumiltaan "". Kappaleen sävelsi Cyrus (silloin tunnettu nimellä Destiny Hope Cyrus), Antonina Armato ja Tim James, joista Armato ja James myös tuottivat kappaleen. Se julkaistiin 19. joulukuuta 2007 ja levy-yhtiönä toimi Hollywood Records. Kappaleen remix-versio "Rock Mafia remix" julkaistiin 11. elokuuta 2008 toisena singlenä Cyrusin toiselta studioalbumilta "Breakout" (2008). Tyylilajiltaan kappale on tanssi-poppia, joka sisältää vaikutteita monista muista tyylilajeista, kuten elektronisesta musiikista. Sanat taas kertovat teiniromanssista.


title: See You Again (Miley Cyrusin kappale)

text: "See You Again" sai positiivisen vastaanoton kriitikoilta. Monet kehuivat kappaleen menevää soundia ja Cyrusin vokaaleita, kehuen hänen ääntään "särmäkkääksi". Myöhemmin siitä tuli myös Cyrusin ensimmäinen kaupallisesti hyvin pärjännyt single. Kappale esitteli hänet uudelle yleisölle ja uusille maille. Kappaleesta tuli Cyrusin parhaiten listoilla sijoittunut single koko aikana, kun se sijoittui sijalle kymmenen Billboard Hot 100 - listalla. Kansainvälisesti sen parhain sijoitus oli Canadian Hot 100 - listalla, jossa se sijoittui sijalle neljä. Vaikka musiikkivideota ei koskaan kuvattu, niin sille annettiin mainostava musiikkivideo, joka otettiin Cyrusin vuoden 2008 Disney Channel Games - live-esiintymisestä. Kappale esiintyi Cyrusin molempien kiertueiden kappalelistalla: Best of Both Worlds Tour (2007-2008) ja Wonder World Tour (2009). Kappaleesta ovat tehneet cover-version esimerkiksi Little Boots ja Breathe Carolina.


title: See You Again (Miley Cyrusin kappale)

text: Singlen "See You Again" kirjoitti Miley Cyrus, Antonina Armato sekä Tim James, joista kaksi viimeksi mainittua tuottivat myös singlen. Tyylilajiltaan single on elektronista musiikkia ja uutta aaltoa.


title: See You Again (Miley Cyrusin kappale)

text: Singlestä tuli Cyrusin ensimmäinen, joka on päässyt Top kymmenen hitin joukkoon: se sijoittui sijalle 10 Billboard Hot 100 -listalla, josta tuli suurin hitti hänen debyyttialbumillaan "Meet Miley Cyrus". "See You Again" sijoittui myös kymmenen parhaan joukkoon Australiassa ja ansaitsi platinaa. Singlestä on tehty myös remix - versioita, kuten "Rock Mafia Mix", joka julkaistiin singlenä Isossa-Britanniassa. Kyseisellä alueella Cyrusin single menestyi kahdenkymmenen parhaan joukkoon.


title: See You Again (Miley Cyrusin kappale)

text: "See You Again" on kohtuullisen nopeatempoinen kappale: Tempo on 139 lyöntiä minuutissa, ja kappaleen sävelläji on A-molli. Kappaletta voisi verrata laulaja Corey Hartin kappaleeseen "Sunglasses At Night".


title: See You Again (Miley Cyrusin kappale)

text: Bill Lamb "About.comista" antoi kappaleelle 4.5 tähteä viidestä kehuen kappaleen menevää soundia. Hän oli myös sitä mieltä, että Cyrus onnistui vokaaleissa ja kertosäkeen ja mainitsi Cyrusin särmäkkään äänen kertosäkeen aikana. Kappaleen vokaaleita hän kuvasi "mehukkaiksi ja dramaattisiksi". Hän kuvaili kappaleen sanoja "teiniromanssi draamaksi".


title: See You Again (Miley Cyrusin kappale)

text: Cyrus esitti kappaleet "See You Again" ja "G.N.O. (Girls' Night Out)" vuoden 2007 Disney Channel Games - tilaisuudessa, joka kuvattiin Orlandossa, Floridassa. Tämä liveversio näytetään Disney: Sing It -laulupelillä, josta kappale löytyy: Liveversio näytetään taustalla. Cyrus esitti kappaleen uudelleen vuoden 2008 Disney Channel Games - tilaisuudessa.


title: See You Again (Miley Cyrusin kappale)

text: 25. heinäkuuta 2008 hän esitti kappaleen NBC:n "Today Showssa" ja 28. elokuuta 2009 livenä uudestaan samassa ohjelmassa. 8. huhtikuuta 2008 "See You Again" oli toinen kahdesta kappaleesta, jotka Cyrus esitti "American Idolin" erikoisjaksossa "Idol Gives Back". "See You Again" oli myös osa Cyrusin ensimmäistä konserttia nimeltään Best of Both Worlds Tour (2007–08). Kiertueella Cyrus esitti kappaleen omana itsenään. Ennen kappaletta konsertissa nähtiin kolme lämmittelijäyhtyettä: Jonas Brothers, ("Year 3000"), Aly & AJ ("Rush") ja Everlife. Esiintymisien aikana Cyrusilla oli päällään valkoinen toppi, jonka päällä oli musta, paksu vyö ja mustat leggingsit, joissa oli raita molemmissa sivuissa. Cyrusilla oli kiharaksi laitetut hiukset. 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "See You Again" oli myös yksi.


title: See You Again (Miley Cyrusin kappale)

text: 19. tammikuuta 2009 Cyrus esitti singlensä Barack Obaman tilaisuudessa Kids' Inaugural: "We Are the Future", Washingtonissa. Cyrus esitti kyseisen kappaleen ja muita kappaleita 24. huhtikuuta 2009 Lontoon Apple Storessa. Nämä esitykset nauhoitettiin ja myytiin yksinomaisesti Ison-Britannian iTunes Storessa live-EP:nä nimeltään "iTunes Live from London". 7. kesäkuuta 2009 Cyrus esitti kappaleen ja muita luomuksiaan A Time for Heroes -karnevaaleilla. 25. lokakuuta 2009 Cyrus esitti kappaleen livenä City of Hope -konsertissa, jonka tarkoituksena oli nousta syöpää vastaan. Cyrusin lisäksi konsertissa esiintyivät esimerkiksi Demi Lovato, Jesse McCartney ja Jonas Brothers.


title: See You Again (Miley Cyrusin kappale)

text: Cyrusin syyskuussa 2009 alkaneella ja joulukuussa 2009 kiertueella hän esitti singlen "See You Again" toiseksi viimeisenä kappaleena. Kyseinen konserttikiertue kantaa nimeä Wonder World Tour. Kyseisessä esityksessä Cyrusin taustatanssijat astuivat lavalle samalla kun näytöiltä näytettiin käveleviä robootteja. Taustatanssijat tekivät samaa liikettä (olivat olevinaan myös robotteja). Taustatanssijoilla oli yllään valkoinen vaate, missä oli mustia raitoja. Cyrus ilmestyi lavalle lavan alta. Hänellä oli yllään farkusta tehdyt minishortsit, valkoinen toppi ja musta liivi, jossa oli piikkejä ja mustat bootsit. Esityksessä oli mukana myös vaikeaa koreografiaa. Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.


title: See You Again (Miley Cyrusin kappale)

text: Kappaleesta "See You Again" tehtiin myös remix-versio "Rock Mafia Remix", joka julkaistiin Cyrusin toisella studioalbumilla "Breakout". Remix-versio julkaistiin vain Isossa-Britanniassa, missä siitä tuli myös single. Se julkaistiin ensin digitaalisesti 11. elokuuta 2008 ja virallisesti 25. elokuuta 2008. "Rock Mafia Remix" tunnetaan myös nimellä "2008 Mix". 12. lokakuuta 2008 Cyrus esitti sen livenä BBC Switch Live - konsertissa, joka on teini-ikäisille suunnattu konsertti Isossa-Britanniassa.


title: See You Again (Miley Cyrusin kappale)

text: Monet artistit ja bändit ovat tehneet kyseisestä singlestä oman versionsa.


title: Arto Heikkilä

text: Kauko Arto Heikkilä (s. 25. heinäkuuta 1948) on suomalainen näyttelijä, joka työskentelee Joensuun kaupunginteatterissa. Heikkilä on syntynyt Tampereella ja hän on työskennellyt aikaisemmin Kuopion ja Jyväskylän kaupunginteatterissa. Heikkilä on näytellyt useissa suomalaisissa elokuvissa mm. Arto Halosen elokuvassa "Prinsessa" ja tv-sarjassa "Suomalaisia tunnustuksia".


title: Arto Heikkilä

text: Hän on ollut Suomen kommunistisen puolueen listoilla ehdokkaana kunnallisvaaleissa ja eduskuntavaaleissa.


title: Kaitjärven rautatieasema

text: Kaitjärven rautatieasema (, ratakm 226+912) on rautatieliikennepaikka Luumäellä Karjalan radan varrella. Asema avattiin lokakuussa 1906, ja sen suunnitteli Bruno Granholm. Kaitjärven asema luokiteltiin alkujaan V luokan asemaksi, mutta se alennettiin laiturivaihteeksi vuonna 1963. Tavaraliikenne ja miehitys lopetettiin 1976, henkilöliikenne sekä itse liikennepaikka lakkautettiin seuraavana vuonna. Kaitjärvi avattiin kuitenkin uudelleen tavaraliikenteelle maaliskuussa 1980.


title: Kaitjärven rautatieasema

text: Asemarakennus purettiin sen rapistuttua, ja tilalle on rakennettu tiilinen laitetila. Nykyisin liikennepaikka toimii raiteenvaihtopaikkana. Lahti–Luumäki-rataosuuden peruskorjauksen yhteydessä Kaitjärvelle rakennettiin sivuutusraiteet tavarajunien käyttöön.


title: Peterborough (Kanada)

text: Peterborough on 74 898 asukkaan (2006) kaupunki Ontarion provinssin eteläosassa, Kanadassa. Peterborough, Smith-Ennismore-Lakefield, Douro-Dummer, Otonabee-South Monaghan ja Cavan-Monaghan muodostavat yhteisen Peterboroughin metropolialueen, jonka väkiluku on 116 570 asukasta (2006).


title: Peterborough (Kanada)

text: Kaupunkia kutsutaan portiksi suositulle Kawarthajärvien virkistysalueelle. Alueella sijaitsee lukuisia järviä, ja se on suosittu kesämökkialue.


title: Peterborough (Kanada)

text: Alue tunnettiin aikaisemmin nimellä "Scott’s Plains", mutta nimettiin myöhemmin Peterboroughiksi.


title: Peterborough (Kanada)

text: Ann Arborin kaupunki, Michiganin osavaltiossa, Yhdysvalloissa, on Peterboroughin ystävyyskaupunki.


title: Peterborough (Kanada)

text: Alueen tiedetään olleen asuttu viimeisestä jääkaudesta saakka. Jään vetäydyttyä ensimmäiset paleointiaanit siirtyivät alueelle noin 9 500 – 10 500 vuotta sitten. Noin 100-luvulta eaa. lähtien alueella vaikutti Hopewellin kulttuuri, joka ensimmäisinä asukkaina pienimuotoisesti viljelivät maata ja rakensi alueelle käärmekumpuja. Noin 1000-luvulla irokeesit syrjäyttivät aikaisemmat kummunrakentajakulttuurit. Irokeesit joutuivat väistymään ja muuttamaan kauemmaksi Ontariojärven toiselle puolelle, kun algokinit ja huronit saapuivat alueelle. Näistä myöhemmistä intiaanikulttuureista on alueella lukuisia merkkejä. He kaiversivat useita kivipiirroksia alueelle.


title: Peterborough (Kanada)

text: Tiettävästi ensimmäisenä eurooppalaisena ranskalainen tutkimusmatkailija Samuel de Champlain kulki alueen läpi matkallaan Trentjokea pitkin vuonna 1615.


title: Peterborough (Kanada)

text: Alueen asuttaminen sai alkunsa, kun Adam Scott perusti vuonna 1818 sahan ja valssimyllyn Otonabeejoen varrelle. Vuonna 1825 alueelle saapui noin 2 000 siirtolaista, kun Britannian valtio siirsi köyhiä irlantilaisia Corkin kreivikunnasta Kanadaan.


title: Polttoainelämmitin

text: Polttoainelämmitin eli polttoainekäyttöinen lisälämmitin on laite, joka käyttää ajoneuvon polttoainetta lämpöenergian tuottamiseen ja se ottaa toimintaansa tarvittavan virran ajoneuvon akulta. Polttoainekäyttöisiä lämmittimiä käytetään ajoneuvojen moottorin ja ohjaamon lämmittiminä, niin esilämmitystarkoituksessa kuin ajon aikaisina lisälämmittiminä.


title: Polttoainelämmitin

text: Moottorin esilämmitykseen tarkoitetun polttoainekäyttöisen lämmittimen lämmitysteho on noin kymmenkertainen verrattuna tavanomaiseen sähkökäyttöiseen esilämmitinvastukseen. Suuren tehon vuoksi lämmitysaika on lyhyt, kovillakin pakkasilla enintään 30 minuuttia. Lisälämmittimen tyypillinen polttoaineenkulutus on 0,3...0,7 litraa tunnissa. Polttoaineen palaessa syntyy hiilidioksidia, mutta polttoainelämmittimien muut päästöt ovat vähäisiä.


title: Polttoainelämmitin

text: Polttoainelämmittimen voi ajastaa käynnistymään tiettyyn aikaan ohjaamoon integroidusta ohjauspaneelista tai sitä voi käyttää kauko-ohjaimella. Sitä voidaan käyttää myös ajon aikaisena ajoneuvon lisälämmittimenä, mikäli moottorin tuottama lämpö ei yksin riitä.


title: Polttoainelämmitin

text: Polttoainekäyttöiset lämmittimet voidaan jakaa ilmaa ja vettä lämmittäviin laitteisiin.


title: Polttoainelämmitin

text: Ilmalämmitin lämmittää ajoneuvon ohjaamon ilmaa. Se käyttää lämmittämiseen ajoneuvon polttoainetta ja toimii erillään moottorinlämmittimestä. Se voi imeä lämmitettävän ulkoilmasta tai kierrättää ohjaamon sisäilmaa. Lisäksi sitä voi käyttää tavallisena ohjaamotuulettimena.


title: Polttoainelämmitin

text: Polttoainekäyttöinen lisälämmitin on ajoneuvon polttoaineella toimiva moottorinlämmitin, jolla lämmitetään moottorin jäähdytinnestettä. Moottorin jäähdytinnesteen lämmettyä riittävästi laitteen ohjaus käynnistää ajoneuvon ohjaamon tuuletuksen, jolloin ohjaamokin lämpenee. Myös vesilämmittimistä voi löytyä ohjaamon tuuletusominaisuus kesäkäyttöä varten.


title: Armenia olympialaisissa

text: Armenia osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut siitä lähtien mukana kaikissa kesä- ja talviolympialaisissa. Vuonna 1992 armenialaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.


title: Armenia olympialaisissa

text: Armenian menestyksekkäin laji olympialaisissa on paini. Maan ensimmäinen olympiavoittaja on painija Armen Nazarjan, joka sai kultaa kreikkalais-roomalaisen painin kärpässarjassa Atlantassa 1996. Hän voitti kultaa myös Sydneyssä 2000, mutta edusti tällöin Bulgariaa.


title: Juho Lipsanen

text: Juho Petri Lipsanen (s. 29. toukokuuta 1961) on suomalainen yritysjohtaja.


title: Juho Lipsanen

text: Lipsanen toimi vuosina 2002–2005 Alma Median toimitusjohtajana ja vuosina 2005–2008 TeliaSoneran johtajana, aluksi TeliaSonera Finlandin toimitusjohtajana ja vuoden 2007 alusta Integrated Enterprise Services -liiketoiminta-alueen, sittemmin Business Services -myyntidivisioonan, johtajana. Ennen siirtymistään Alma Median johtoon hän työskenteli vuodesta 1988 eri tehtävissä teollisuuskonserni ABB:ssä. Hän oli muun muassa ABB Automationin talousjohtaja ja ABB New Venturesin toimitusjohtaja.


title: Juho Lipsanen

text: Lipsasen luottamustehtäviin ovat lukeutuneet muun muassa Coronaria Hoitoketjun, Lamor Groupin, SSH Communications Securityn ja Vapon hallitusten puheenjohtajuudet. Koulutukseltaan hän on kauppatieteiden maisteri, joksi hän valmistui Turun kauppakorkeakoulusta.


title: Juho Lipsanen

text: Juho Lipsanen on naimisissa ja hänellä on kolme lasta. Hän on tukkukauppias, kauppaneuvos August Lipsasen (1876–1948) lapsenlapsi ja muusikko Ilkka Lipsasen serkku.


title: Juho Lipsanen

text: Lipsanen on kirjoittanut Hannu Laakson kanssa vuonna 2009 ilmestyneen yrityskirjan "Operaatio Täyskäännös".


title: Michael Jacksonin hyväntekeväisyystyö

text: Michael Jackson kulutti paljon aikaa ja rahaa hyväntekeväisyyteen. Hän lahjoitti hyväntekeväisyyteen 300–500 miljoonaa dollaria ja tuki yli 39:ää eri hyväntekeväisyysjärjestöä, minkä johdosta Guinness World Records nimesi hänet vuonna 2000 "eniten hyväntekeväisyyttä tukeneeksi pop-artistiksi". Hän perusti vuonna 1992 Heal the World Foundation -hyväntekeväisyysjärjestön, jolle hän lahjoitti muun muassa kaikki Dangerous World Tour -kiertueensa tulot. Järjestön kautta Jackson muun muassa lennätti 46 tonnia tarvikkeita Sarajevoon ja maksoi unkarilaisen lapsen maksasiirron. Järjestö oli toiminnassa vuoteen 2002 asti.


title: Michael Jacksonin hyväntekeväisyystyö

text: Kiertueiden aikana Jacksonilla oli usein tapana vierailla sairaaloissa ja tehdä niille lahjoituksia. Make-A-Wish Foundation -järjestön kautta Jackson kutsui sairaita lapsia ja heidän perheitään vierailulle Neverland Ranch -maatilalle, jonne hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson myös sävelsi kappaleita, joilla kerättiin rahaa eri hyväntekeväisyysjärjestöille, kuten "We Are the World" (1985) ja "What More Can I Give" (2001), sekä järjesti hyväntekeväisyyskonsertteja, kuten Michael Jackson & Friends (1999) ja (2001). Jackson sai hyväntekeväisyystyöstään useita tunnustuksia ja palkintoja. Jacksonin testamentin mukaan 20 % hänen kuolinpesäänsä tulevista varoista lahjoitetaan hyväntekeväisyyteen.


title: Michael Jacksonin hyväntekeväisyystyö

text: Vuonna 1992 Michael Jackson perusti Heal the World Foundation -hyväntekeväisyysjärjestön. Järjestön perustaminen sai alkunsa Jacksonin samannimisestä hittisinglestä "Heal the World". Järjestön kautta Jackson lennätti 46 tonnia tarvikkeita Sarajevoon, pani alulle koulutuksen, jolla pyrittiin vähentämään alkoholin ja huumeiden väärinkäyttöä, lahjoitti miljoonia dollareita vähäosaisille lapsille ympäri maailmaa sekä maksoi unkarilaisen lapsen maksasiirron. Jackson ylläpiti järjestöä muun muassa lahjoittamalla kaikki kiertuetulonsa Dangerous World Tour -kiertueestaan. Epäonnistuneen vuosittaisen tilinpäätöksen takia järjestö menetti verovapaan asemansa vuonna 2002, joten järjestön toiminta lopetettiin.


title: Michael Jacksonin hyväntekeväisyystyö

text: Helmikuussa 2001 Jackson käynnisti Heal the Kids -aloitteen, jonka tarkoitus oli edistää lasten hyvinvointia.


title: Michael Jacksonin hyväntekeväisyystyö

text: Neverland Ranch toimi vuosina 1988–2005 Michael Jacksonin kotina. Make-A-Wish Foundation -järjestön kautta Jackson kutsui sairaita lapsia ja heidän perheitään viettämään aikaa Neverlandiin, johon hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson järjesti Neverlandissa useita hyväntekeväisyystapahtumia, kuten huutokauppoja, joilla kerättiin rahaa hyväntekeväisyysjärjestöille.Michael Jacksonin kappaleita, joilla on kerätty rahaa hyväntekeväisyysjärjestöille sekä kappaleita, jotka käsittelevät sotia, maailmanrauhaa, tasa-arvoisuutta ja ilmastonmuutosta:


title: Aruba olympialaisissa

text: Aruba osallistui olympialaisiin ensimmäisen kerran Soulissa 1988 ja on ollut sen jälkeen mukana kaikissa kesäolympialaisissa. Talvikisoihin maa ei ole osallistunut. Aruba ei ole saavuttanut olympialaisissa yhtään mitali- tai pistesijaa. Maan urheilijat ovat osallistuneet olympialaisissa judoon, miekkailuun, nyrkkeilyyn, painonnostoon, purjehdukseen, pyöräilyyn, taekwondoon, taitouintiin, uintiin ja yleisurheiluun.


title: Slavonic Channel International

text: Slavonic Channel International (, ) on ukrainalainen televisiokanava.


title: José Nunes

text: José Carlos de Araújo Nunes (s. 7. maaliskuuta 1977 Castelo de Paiva, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan keskuspuolustaja.


title: José Nunes

text: Kesällä 2004 Nunes siirtyi Gil Vicentestä Sporting Bragaan. Bragassa hän pelasi puolentoista kauden ajan, jonka jälkeen hän siirtyi tammikuussa 2006 espanjalaiseen Mallorcaan. Nunen teki ensiesiintymisensä Mallorcassa 29. tammikuuta 2006 kotiottelussa Barcelonaa vastaan. Seuraavalla kokonaisella kaudella 2006–2007 Nunes onnistui maalinteossa neljästi.


title: Markku Kopisto

text:
Markku Eero Antero Kopisto (s. 18. maaliskuuta 1949) on suomalainen säveltäjä ja sanoittaja, joka teki sävellyksen lastenlauluun "Popsi popsi porkkanaa".
Kopisto opiskeli Sibelius-Akatemiassa vuosina 1970-1976.


title: Markku Kopisto

text: Kopisto teki yhteistyötä Risto Jarvan kanssa säveltämällä musiikkia elokuviin kuten "Jäniksen vuosi" ja "Mies, joka ei osannut sanoa ei".


title: Markku Kopisto

text: Kopiston musiikkia voi kuulla myös vuonna 2011 ensiesitetyssä, Jouko Aaltosen ohjaamassa dokumenttielokuvassa Taistelu Turusta.


title: Markku Kopisto

text: Markku Kopisto on säveltäny musiikkia myös dokumenttielokuvaohjaaja Jouni Hiltusen ohjaamiin dokumenttielokuviin: Taivaallinen tehtävä, Under bar himmel, Elämä näytä minulle kasvosi, Skärgårdsfotografen, Viimeinen kauppavene, Tuntematon Selkämeri.


title: Aleksandr Matrosov

text: Aleksandr Matvejevitš Matrosov (; , baškiiriksi Шәкирйән Юныс улы Мөхәмәтйәнов 5. helmikuuta 1924 Dnepropetrovsk – 22. tai 27. helmikuuta 1943) oli neuvostoliittolainen toisessa maailmansodassa korkeimmalla kunniamerkillä palkittu jalkaväkisotilas. Matrosov sai arvonimen Neuvostoliiton sankari kaaduttuaan taistelussa Kalinin rintamalla lähellä Pihkovaa, jossa hän pelasti ryhmänsä jäsenet heittäytymällä konekivääritulen eteen.


title: Macbeth (vuoden 1948 elokuva)

text: Macbeth on Orson Wellesin ohjaama William Shakespearen samannimiseen näytelmään pohjautuva yhdysvaltalainen elokuva vuodelta 1948. Elokuva kuvattiin 23 päivässä käyttäen lännenelokuvan lavasteita. Welles esitti itse Macbethia ja Lady Macbethia näytteli Jeanette Nolan, jonka kanssa Welles oli näytellyt jo radiossa. Elokuvassa näyttelivät myös Erskine Sanford, William Alland ja Gus Schilling, jotka olivat olleet mukana myös Wellesin "Citizen Kanessa". Myös Wellesin tytär Christopher näytteli elokuvassa yhtä MacDuffin murhattua lasta. Alkuperäisnäytelmää oli käsikirjoitusta varten jouduttu lyhentämään huomattavasti, jonka takia näytelmään oli luotu Alan Napierin esittämä "Pyhän Isän" -hahmo, joka toimii kertojana ylläpitämässä jatkuvuutta.


title: Belgian liigacup

text: Belgian liigacup oli Belgian jalkapallocup, joka pelattiin ensimmäisen kerran kaudella 1998–1999. Kilpailun voitti SK Lommel lyödessään finaalissa Germinal Ekeren. Televisio-oikeuksien kiistan vuoksi sekä suurempien joukkueiden vähäisen kiinnostuksen takia liigacup päätettiin lopettaa kokonaan. Kilpailu pelattiin ainoastaan kolmena vuotena ja se lakkautettiin vuonna 2001. Liigacupin voittaja pääsi seuraavan kauden Intertoto Cupiin.


title: Kemp

text: Kemp voi tarkoittaa seuraavia:


title: Kempe

text: Kempe on muun muassa seuraavien henkilöiden sukunimi:


title: Kaj Kuittinen

text: Kaj Kari Kuittinen (s. 6. helmikuuta 1948) on suomalainen pianisti, säveltäjä ja sovittaja joka tekee yhteistyötä Tapani Kansan kanssa sovittamalla Kansan levyttämiä kappaleita ja säestämällä konsertteja.


title: Eksotoksiini

text: Eksotoksiinit eli ekstrasellulaariset toksiinit ovat mikrobien erittämiä toksiineja. Eksotoksiinit erittyvät mikrobin kasvualustaan tai vapautuvat solujen lyysin seurauksena. Ne ovat myrkyllisiä muille organismeille ja hyödyttävät siten erittäjämikrobin lisääntymistä. Eksotoksiinit aiheuttavat esimerkiksi solutuhoja, estävät kasvua ja solujen normaalia metaboliaa.


title: Eksotoksiini

text: Eksotoksiinit ovat proteiineja, ja useimmat niistä tuhoutuvat kuumentamalla.. Eksotoksiinien vaikutukset elimistössä voivat olla hyvinkin laajoja tai paikallisia, esimerkiksi Clostridium botulinumin erittämä botuliini aiheuttaa verenkiertoon levitessään laajan autonomisen hermoston halvauksen. Clostridium perfringensin kaasukuoliota aiheuttavat kannat erittävät paikallisia kudostuhoja aiheuttavia eksotoksiineja.


title: Eksotoksiini

text: Elimistö muodostaa vasta-aineita toksisia aineita vastaan.


title: Eksotoksiini

text: Eksotoksiinit lajitellaan kolmeen tyyppiin niiden vaikutusmekanismin perusteella.


title: Mikko Peltola (pesäpalloilija)

text: Mikko Reijo Ilmari Peltola (s. 2. elokuuta 1944 Vimpeli) on entinen suomalainen pesäpalloilija.


title: Mikko Peltola (pesäpalloilija)

text: Mikko Peltola pelasi useita vuosia pesäpallon mestaruussarjassa sekä koripalloa ja lentopalloa maakuntasarjassa.


title: Warelius-palkinto

text: Warelius-palkinto on Suomen tietokirjailijat ry:n vuosittain jakama palkinto. Se myönnetään tietokirjailijalle, jolla on laaja ja korkealaatuinen tietoteostuotanto tai jolla on ollut merkittävä vaikutus suomalaiseen tietokirjallisuuteen.


title: Warelius-palkinto

text: Warelius-palkinto on jaettu vuodesta 1985 alkaen, ja se luovutetaan saajalleen useimmiten Vanhan kirjallisuuden päivillä Sastamalassa. Palkinnon suuruus on 12 000 euroa.


title: Warelius-palkinto

text: Palkinto on nimetty Antero Wareliuksen (1821–1904) mukaan. Häntä pidetään ensimmäisenä varsinaisena suomenkielisenä tietokirjailijana. Wareliuksen tuotantoon kuuluvat muun muassa "Enon opetuksia luonnon asioista" (1855–1856), "Kertomus Tyrvään pitäjästä" (1853) sekä "Saatanto Tuonelaan eli ilmoitteita miten meikäläiset kuolleenkorjaustavat ovat muodostuneet" (1861).


title: Warelius-palkinto

text: Lähde


title: James E. Sullivan Award

text: James E. Sullivan Award on yhdysvaltalainen urheilupalkinto, jota Amateur Athletic Union (AAU) jakaa vuosittain Yhdysvaltain parhaalle amatööriurheilijalle. Ensimmäisen kerran palkinto myönnettiin 1930.


title: James E. Sullivan Award

text: Palkinto on nimetty AAU:n perustajan James Edward Sullivanin mukaan. Sen tarkoituksena ei ole pelkästään palkita urheilusuorituksesta, vaan palkinnon tarkoituksena on myös kunnioittaa urheilijoita, jotka ovat esittäneet moraalista luonnetta. James E. Sullivan Award annetaan johtajuuden, luonteen, urheiluhengen ja amatööri-idean perusteella.


title: Ekfrasis

text: Ekfrasis (, "ek" + "frasis" > "ekfrazein" 'julistaa tai kutsua elotonta esinettä nimeltä') on laajassa mielessä kirjallinen ja retorinen esitystapa, jonka avulla jotain esitetään kuvallisesti tai figuratiivisesti. Ekfrasis tarkoittaa ennen kaikkea taideteoksen kirjallista kuvausta, kuvan kuvaamista, sanallista deskriptiota. Ekfrasis on siis kirjallinen keino, jossa teksti vastaa tai kuvaa toista taideteosta, hyvin usein maalausta tai veistosta.


title: Ekfrasis

text: Ekfrasis voi tarkoittaa myös sitä, että yhden taiteen avulla selitetään tai kuvataan toista, esimerkiksi kirjallisuudessa maalausta, maalauksessa musiikkia tai musiikissa kirjallisuutta.


title: Ekfrasis

text: Kuvauksen sävy ekfrasiksessa on usein draamallinen. Antiikin Kreikassa ekfrasis viittasi minkä tahansa asian, henkilön tai kokemuksen kuvaukseen.


title: Pikkutulisilmä

text: Pikkutulisilmä ("Pyriglena leucoptera") on Etelä-Amerikan itäosissa tavattava puumuuriin kuuluva varpuslintu.


title: Pikkutulisilmä

text: Pikkutulisilmä on suurehko laji puumuurien heimossa, kooltaan noin 18 cm. Koiras on höyhenpuvultaan yksivärisen kiiltävän musta lukuun ottamatta siipien kuviointia. Siivissä on kaksi valkoista juovaa ja myös siipien kärjet ovat valkoiset. Naaras on selästään ja päästään ruskea ja kurkustaan valkoinen. Vatsa on väriltään kellanruskea ja pyrstö on musta. Kyljet ovat oliivinruskeat. Pikkutulisilmän pyrstö on pitkähkö ja silmän iiris on väriltään kirkkaan punainen.


title: Pikkutulisilmä

text: Pikkutulisilmää tavataan Brasilian itärannikolla Bahian osavaltiosta etelään sekä Paraguayn itäosissa ja sisämaassa Argentiinan pohjoisosissa. Lajin elinympäristöä ovat kosteat metsät ja metsien reunamaat. Lajia tavataan usein bambukasvustojen seasta, mutta lintua tavataan myös muunlaisista elinympäristöistä.


title: Pikkutulisilmä

text: Pikkutulisilmät liikkuvat useimmiten pareittain ja voivat liittyä sekaparviksi muiden varpuslintulajien kanssa. Lajin ravinto koostuu hyönteisistä. Pikkutulisilmät seuraavat ravintoa etsiessään usein sotilasmuurahaisparvia, joita muut hyönteiset pakenevat.


title: Rosina Heikel

text: Emma Rosina Heikel (17. maaliskuuta 1842 Kaskinen – 13. joulukuuta 1929 Helsinki) oli Suomen ja Pohjoismaiden ensimmäinen naislääkäri.


title: Rosina Heikel

text: Rosina Heikelin vanhemmat olivat Kokkolan pormestari ja Oulun laamanni Carl Johan Heikel (1786–1850) ja Kristina Elisabet Dobbin (1813–1896). Hänellä oli ainakin kuusi sisarusta.


title: Rosina Heikel

text: Heikel päätti jo nuorena opiskella lääkäriksi. Vuosina 1865–1866 hän suoritti voimistelukurssin Tukholman Gymnastiska Centralinstitutissa ja valmistui sieltä sairasvoimistelijaksi. Tämän jälkeen hän vuonna 1867 suoritti kätilökurssin Helsingin yleisessä sairaalassa, jonka jälkeen 1869 matkusti Tukholmaan saamaan yksityisopetusta luonnontieteissä ja anatomisia leikkelyharjoituksia Gymnastiska Centralinstitutissa. 1870 Heikel palasi Helsinkiin aloittaakseen lääketieteen opinnot, vaikka naisilla ei vielä ollut oikeutta opiskella yliopistossa. 1871 kuitenkin lääkäriksi haluavat naiset saivat luvan osallistua opetukseen lääketieteellisessä tiedekunnassa, vaikka eivät olleetkaan yliopiston kirjoissa.


title: Rosina Heikel

text: Vuonna 1873 Heikel suoriutui lääketieteen kandidaatin tutkinnosta yksityisesti ja valmistui lisensiaatiksi 1878 Pohjoismaiden ensimmäisenä naislääkärinä. Naisena Heikel ei voinut toimia laillistettuna lääkärinä, mutta hän sai rajoitetun toimiluvan. Vuonna 1878 hän harjoitteli sairaanhoitolaitoksissa Tukholmassa ja Kööpenhaminassa. 1879 alkaen hän toimi naisten- ja lastentautien praktisoivana lääkärinä Vaasassa ja muutti Helsinkiin 1882 häntä varten perustettuun aluelääkärin virkaan. Tätä virkaa hän hoiti vuoteen 1901 saakka, minkä jälkeen hänellä oli yksityisvastaanotto vuoteen 1906 asti. Suomen Lääkäriseura eli Finska Läkaresällskapet kutsui Heikelin jäseneksi 1884.


title: Rosina Heikel

text: Heikel oli aktiivinen myös kansalaistoiminnan aloilla. Hän oli perustamassa Sokeain Ystävät -nimistä yhdistystä, toimi Raajarikkoisten Auttamisyhdistyksessä sekä Fanny Palménin perustamassa köyhien lasten työtuvan hallituksessa. 1887 hän oli perustamassa Uskonvapaus- ja suvaitsevaisuusyhdistystä, mutta kirkko torjui hankkeen. Hänen aloitteestaan perustettiin Konkordia-liitto 1885 ja Naisasialiitto Unioni 1892.


title: Rosina Heikel

text: Testamentissaan vuodelta 1895 Heikel määräsi ruumiinsa poltettavaksi ja tuhkansa siroteltavaksi maahan. Muistomerkin pystyttämisen hän kielsi, kuten myös papin puheen pidon. 1928 hän lisäsi testamenttiin kohdan, jossa määräsi muistokukkien sijasta rahat annettavaksi vanhusten hoitoon. Helsingin Meilahdessa Haartmaninkadun päässä oleva puisto nimettiin vuonna 2010 Rosina Heikelin puistoksi.


title: Piippolan vaari

text: Piippolan vaari on lastenlaulu, jonka säveltäjä ja sanoittaja ovat tuntemattomat.


title: Piippolan vaari

text: Sama sävel ja idealtaan samantyyliset sanat ovat pohjoisamerikkalaisessa laulussa "Old MacDonald Had a Farm". Laulu kuvaa maatilan eläimiä, joita laulun jatkuessa tulee yhä lisää.


title: Piippolan vaari

text: Laulun ensimmäisen suomenkielisen levytyksen teki Cooers Cow Cow -rallikvartetti vuonna 1952. Tunnetuimman version on levyttänyt Reino Helismaa 17. helmikuuta 1952, ja Äänitearkiston tietokannan mukaan Helismaa olisi tehnyt suomenkieliset sanatkin, mutta sanoituksista on olemassa useita, eri tekijöiden nimiin pantuja versioita.


title: Alamosa

text: Alamosa on kaupunki Coloradon osavaltiossa, Yhdysvalloissa. Se on Alamosan piirikunnan pääkaupunki. Alamosassa oli vuoden 2000 väestönlaskennan mukaan 7 960 asukasta. Pinta-alaa kaupungilla on 10,3 neliökilometriä. Kaupunki on nykyään merkittävä turistikohde, sillä sen lähellä sijaitsee esimerkiksi Great Sand Dunesin kansallispuisto.


title: Alamosa

text: Alamosassa on aluesairaala "San Luis Valley Regional Medical Center". Lisäksi kaupungissa on kirjasto, ja yliopistotasoinen oppilaitos Adams State College.


title: Rakkauden kaava

text: Rakkauden kaava on suomalaisen Mustat Enkelit -yhtyeen kolmas studioalbumi. Se julkaistiin 3. helmikuuta 2010.


title: Rakkauden kaava

text: Kappaleita albumille ovat tehneet yhtyeen itsensä lisäksi mm. "hovisäveltäjä" Markku Petander ja sanoittaja Mikko Karjalainen. "Kaamoslaulun" sävelsi Kode Koistinen ja sanoitti Pauli Hanhiniemi. Yö-yhtyeestä tuttu Jukka Lewis puolestaan teki "Ei kahta ilman kolmatta" -nimisen kappaleen.


title: Rakkauden kaava

text:
Singlenä levyltä julkaistiin Petanderin ja Karjalaisen yhteistyönä syntynyt "Hän pukee sinut huntuun". Kappale on saanut paljon radiosoittoa, ja sitä voi pitää yhtyeen tunnetuimpana hittinä "Nyt aika on" -laulun ohella.
Taustalaulut


title: Marty Liquori

text: Martin ”Marty” Liquori (11. syyskuuta 1949 Montclair, New Jersey, Yhdysvallat) on entinen yhdysvaltalainen keskimatkojen juoksija.


title: Marty Liquori

text: Liquorista tuli vuonna 1967 kolmas high school -oppilas, joka alitti neljän minuutin rajan maililla, kun hän juoksi ajan 3.59,8. Liquori edusti Yhdysvaltoja Méxicon olympialaisissa 1968. Hän sijoittui 1 500 metrillä kahdenneksitoista. Liquori voitti Villanovan yliopistolle NCAA:n yliopistomestaruuden maililla 1969–1971 ja AAU:n amatöörimestaruuden 1970 ja 1971. Vuosina 1969 ja 1971 hänet listattiin maailman parhaaksi 1 500 metrin juoksijaksi. Pan-Amerikan kisoissa 1971 hän voitti kultaa 1 500 metrillä.


title: Marty Liquori

text: Liquori siirtyi yliopiston jälkeen juoksemaan 5 000 metriä, jolla hän teki kaksi Yhdysvaltain-ennätystä 11 päivän sisään kesällä 1977. Jälkimmäinen ennätys syntyi Düsseldorfissa ajalla 13.15,06. Liquori listattiin vuonna 1977 maailman parhaaksi 5 000 metrin juoksijaksi. Méxicon olympialaiset olivat kuitenkin hänen ainoa olympiaesiintymisensä, sillä 1972 ja 1976 hän kärsi loukkaantumisista. Liquori lopetti uransa, kun Jimmy Carter ilmoitti Yhdysvaltojen boikotoivan Moskovan olympialaisia.


title: Marty Liquori

text: Urheilu-uransa jälkeen Liquori oli perustamassa Athletic Attic -liikeketjua, joka myi juoksukenkiä. Hän on myös toiminut urheilukommentaattorina olympialaisten televisio- ja radiolähetyksissä.


title: One More Chance

text: One More Chance on Michael Jacksonin single, joka julkaistiin "Number Ones" -kokoelma-albumilta. Kappaleen on kirjoittanut R.Kelly ja Jackson on tuottanut sen yhdessä R.Kellyn kanssa. Kappaleen musiikkivideon kuvaukset aloitettiin vuoden 2003 loppupuolella, mutta ne keskeytettiin, kun syytökset lapsen seksuaalisesta hyväksikäytöstä tulivat julki ja Jackson pidätettiin. Kesken jäänyt musiikkivideo julkaistiin postuumisti 19. marraskuuta 2010.


title: One More Chance

text: UK single


title: One More Chance

text: UK Maxi single


title: One More Chance

text: UK 12" single


title: One More Chance

text: 12" picture disc vinyl single


title: One More Chance

text: US Promo 12" disc vinyl single


title: Lars Adolf Prytz

text: Lars Adolf Prytz (30. tammikuuta 1792 Turku – 28. maaliskuuta 1863 Tukholma) oli suomalainen ammattisotilas ja Gävleborgin läänin maaherra.


title: Lars Adolf Prytz

text: Prytzin vanhemmat olivat kapteeni Anders Johan Prytz ja Hedvig Maria von Mell. Hänellä oli ainakin viisi sisarusta, joista samanniminen Lars Adolf syntyi Tarvasjoella 16.9.1790, mutta ilmeisesti kuoli jo lapsena.


title: Lars Adolf Prytz

text: Lars Adolf Prytz opiskeli Turun Akatemiassa 1806–1811. Hän väitteli veljensä Lars Johan Prytzin johdolla 8. toukokuuta 1811 Akatemian lääketieteellisessä auditoriossa naurulokin biologiasta. Väitöskirjan nimi oli "De Laro ridibundo periculum ornithologicum. I."


title: Lars Adolf Prytz

text: Prytz ilmoittautui opiskelijaksi Uppsalan yliopistoon lokakuussa 1811. Vuonna 1812 hän kuitenkin meni vapaaehtoisena Ruotsin armeijan Värmlannin rykmenttiin, ja hänet ylennettiin luutnantiksi kahden vuoden kuluttua. 1818 hän sai ylennyksen yleisesikunnan kapteeniksi ja 1827 majuriksi Bohuslänin rykmenttiin. 1832 hänet määrättiin Ruotsin eteläisen tullialueen päälliköksi, everstiluutnantiksi 1834, everstiksi 1842, ja Gävleborgin läänin maaherraksi 1853–1861.


title: Lars Adolf Prytz

text: Prytzin puoliso oli Fredrika Elisabeth Rosenberg (19.9.180027.12.1876), vihitty Karlstadissa 1.6.1827.


title: Kiinalainen teatteri

text: Kiinalainen teatteri voi viitata seuraaviin asioihin:


title: Il Giustino

text: Il Giustino (RV 717) on Antonio Vivaldin säveltämä kolminäytöksinen ooppera. Se esitettiin ensi kertaa vuonna 1724 Roomassa. Georg Friedrich Händel sävelsi libreton pohjalta oman versionsa myöhemmin.


title: Uudestisyntyminen (kristinusko)

text: Uudestisyntyminen tarkoittaa protestanttisen kristinuskon teologiassa hengellistä uudestisyntymistä, kun ihminen ottaa vastaan Jeesuksen Messiaana ja vastaanottaa Pyhän Hengen. Termi on peräisin Johanneksen evankeliumista, jossa Jeesus sanoo: "Totisesti, totisesti minä sanon sinulle: joka ei synny uudesti, ylhäältä, se ei voi nähdä Jumalan valtakuntaa".


title: Uudestisyntyminen (kristinusko)

text: Termiä käytetään erityisesti evankelikalismissa ja helluntailaisuudessa. Uudestisyntyminen liitetään joissakin kristinuskon opinsuunnissa kasteeseen, joka nähdään hengellisen uudestisyntymisen fyysisenä todistuksena. Läheskään kaikki kristinuskon opinsuunnat eivät kuitenkaan hyväksy tuollaista näkemystä uudestisyntymisen ja kasteen suhteesta. Esimerkiksi vanhoillislestadiolaiset uskovat hengellisen uudestisyntymisen tapahtuvan ainoastaan elävässä uskossa olevan uskovaisen (jossa on Pyhä Henki) julistaman synninpäästön kautta, joka perustuu "Herran Jeesuksen Kristuksen sovitustyöhön, Kristuksen ylösnousemukseen ja Kristuksen vanhurskauteen, sekä Kristuksen ylösnousemuksen voimaan ja Pyhän Hengen voimaan" (Synninpäästö on evankeliumin ydin). Hengellistä uudestaan syntymistä tarvitsevat hengellisesti kuolleet ihmiset eli "epäuskoiset", saadakseen synnit anteeksi ja osallisuuden Kristuksen vanhurskaudesta ja taivaskelpoisuuden ja Pyhänhengen ja Jumalan lapseuden ja hengen uudistuksen ja pyhityksen.


title: Uudestisyntyminen (kristinusko)

text: Uudestisyntyminen liittyy näiden ryhmien mukaan myös pelastukseen. Se tarkoittaa siirtymistä pois tuomion alta Jumalan armoon. Uudestisyntyminen vaikuttaa sekä nykyiseen että tulevaan elämään. Nykyisessä elämässä ihmisen moraalinen elämä muuttuu, kun hän ryhtyy seuraamaan Jumalan tahtoa omassa elämässään. Uudestisyntymisessä kadotustuomio väistyy, ja ihminen pääsee tässä elämässä (armovaltakunta eli armontaivas maan päällä) ja myöhemmin myös tulevassa elämässään (kirkkauden valtakunta vanhurskasten levossa ja uusissa taivaissa ja uudessa maassa ("joissa vanhurskaus asuu")) osalliseksi Taivasten valtakunnasta.


title: Uudestisyntyminen (kristinusko)

text: Professori Bart D. Ehrman sanoo, että Johanneksen evankeliumin sanat "uudestisyntymisestä" ovat ongelmallisia koska evankeliumin alkukielessä sanalla "uudestisyntyminen" on monta merkitystä. Toinen ongelmakohta tulee esille kun raamatunjakeita irrotetaan dialogista ja suuremmista kokonaisuuksista.


title: Olavi Köppä

text: Lasse Olavi Köppä (s. 16. toukokuuta 1951 Kangasala) on suomalainen entinen pikaluistelija. Hän edusti urallaan Kangasalan Voittoa. Köppä osallistui Innsbruckin olympialaisissa 1976 1 500, 5 000 ja 10 000 metrin matkoille. Parhaiten hän menestyi 10 000 metrillä, jossa hän oli yhdeksäs.


title: Juha Leimu

text: Juha Olavi Leimu (s. 30. tammikuuta 1983 Tampere) on suomalainen jääkiekkopuolustaja, joka pelaa SM-liigajoukkue Tampereen Ilveksessä. Hän toimii joukkueen varakapteenina. Elite Prospects -sivuston Ulf Anderssonin mukaan Leimu on hyökkäävä puolustaja, joka on taitava syöttämään ja kova laukomaan, mikä tekee hänestä ylivoimalla hyvän viivapelaajan. Leimu ei ole kuitenkin kovin fyysinen pelaaja. Hän voitti SM-liigan puolustajien piste- ja maalipörssin kaudella 2015–2016 tehoilla 16+18=34. Samalla kaudella, 15. joulukuuta 2015 vieraissa JYPiä vastaan Leimu onnistui pelipaikastaan huolimatta tekemään Suomen pääsarjatason kaikkien aikojen nopeimman kypärätempun vain 44 sekunnissa.


title: Juha Leimu

text: Leimu on Tampereen Ilveksen kasvatti. Hän pelasi koko junioriuransa ajan hyökkääjänä. Viimeisellä A-juniorikaudellaan 2003–2004 Leimu toimi Ilveksen kapteenina ja oli tehoilla 15+12=27 joukkueen paras pistemies ja maalintekijä. Kaudeksi 2004–2005 hän siirtyi pelaamaan Suomi-sarjaa KOOVEE:n riveihin.


title: Juha Leimu

text: Kauden 2005–2006 päätteeksi Leimu voitti Suomi-sarjan pronssia ja oli nostamassa KOOVEEtä Mestikseen, mutta hän jatkoi kuitenkin pelejään Suomi-sarjassa ja Lempäälän Kisan riveissä kaudella 2006–2007. Leimu pelasi ensimmäisen kokonaisen kautensa puolustajana ja voitti pelipaikastaan huolimatta joukkueen sisäisen syöttöpörssin ja jakoi sisäisen pistepörssin voiton Marko Santasen kanssa. Hän voitti kauden päätteeksi Suomi-sarjahopeaa ja oli nostamassa LeKiä Mestikseen. Kesäkuussa 2007 Leimu teki vuoden mittaisen jatkosopimuksen joukkueen kanssa.


title: Juha Leimu

text: Ensimmäinen Mestis-kausi 2007–2008 toi Leimulle 43 runkosarjaottelussa tehot 9+9=18, mutta toisella kaudellaan 2008–2009 hän voitti tehoilla 13+16=29 koko sarjan puolustajien pistepörssin ja jakoi LeKin sisäisen pistepörssin toisen sijan Juuso Antosen kanssa. Leimu onnistui tekemään kypärätempun ja pelipaikastaan huolimatta neljä maalia 12. marraskuuta 2008 Savonlinnan Pallokerhoa vastaan. Hänet palkittiin kauden päätteeksi Mestiksen parhaana puolustajana ja valittiin sarjan toiseen tähdistökentälliseen.


title: Juha Leimu

text: Leimu pelasi kauden 2009–2010 aikana LeKissä vain 13 ottelua, kunnes Tappara lainasi hänet aluksi joulutaukoon asti kestäneellä lainasopimuksella marraskuussa 2009. Leimu pelasi näin ollen ensimmäisen SM-liigaottelunsa 21. marraskuuta 2009 Espoo Bluesia vastaan. Hän sai ottelussa jääaikaa 15.41 minuuttia, keräsi kaksi syöttöpistettä ja palkittiin "Ilta-Sanomien" kolmen tähden tähtipelaajana. Leimu teki joulukuussa 2009, seitsemän liigaottelun jälkeen loppukauden kattaneen sopimuksen Tapparan kanssa. Hän teki liigauransa avausmaalin 2. tammikuuta 2010 JYPiä vastaan, jolloin Leimu teki myös yhden syöttöpisteen. Yhteensä Leimu teki loppukaudella Tapparassa 36 runkosarjaottelussa tehot 7+17=24 ja seitsemässä playoff-ottelussa tehot 3+2=5. Hän oli ottelumäärästään huolimatta Tapparan tehokkain puolustaja runkosarjassa. Toukokuussa 2010 Leimu teki kolmivuotisen jatkosopimuksen joukkueen kanssa.


title: Juha Leimu

text: Kaudella 2010–2011 Leimu oli tehoilla 12+19=31 Tapparan tehokkain puolustaja ja kolmanneksi paras maalintekijä Timo Koskelan kanssa. Hän oli myös SM-liigan toiseksi eniten maaleja tehnyt puolustaja TPS:n Markus Nordlundin jälkeen ja jakoi puolustajien pistepörssin neljännen sijan JYPin Sami Vatasen ja Bluesin Ville Varakkaan kanssa. Kausi 2011–2012 osoittautui Leimulle kuitenkin todelliseksi pettymykseksi, kun 24 runkosarjaottelussa syntyi vain tehot 2+2=4 sekä teholukema -19. Hän kärsi useista loukkaantumisista ja kävi kauden aikana myös yhden ottelun mittaisella lainalla LeKissä.


title: Juha Leimu

text: Kausi 2012–2013 Leimulla alkoi taas varsin lupaavasti. Harjoituskaudella, European Trophy -ottelussa 6. syyskuuta 2012 vieraissa Djurgårdens IF:ää vastaan hän oli Tapparan 3–5-voittoon päättyneessä ottelussa mukana joukkueensa jokaisessa maalissa ja teki puolustajalle kovat tehot 2+3=5. Leimu paransi peliään vaikeasta edelliseskaudesta ja nousi takaisin Tapparan avainpuolustajiin. Hän oli seitsemällä osumallaan joukkueen eniten maaleja tehnyt puolustaja. Leimu voitti kauden päätteeksi SM-hopeaa.


title: Juha Leimu

text: Leimu siirtyi kaudeksi 2013–2014 kaksivuotisella sopimuksella Pelicansiin. Hän nousi joukkueen varakapteeniksi ja oli kymmenellä osumallaan Pelicansin eniten maaleja tehnyt puolustaja. Kaudella 2014–2015 Leimu toimi joukkueen kapteenina. Marraskuussa 2014 hän teki Pelicansin kanssa kaksivuotisen jatkosopimuksen. Kaudella 2015–2016 Leimu ei kuulunut enää joukkueen kapteenistoon. Hän voitti tehoilla 16+18=34 koko SM-liigan puolustajien piste- ja maalipörssin ja Leimu palkittiin jälkimmäisen myötä Juha Rantasila -palkinnolla. Hän oli myös Pelicansin paras maalintekijä ja toiseksi paras pistemies Ryan Potulnyn jälkeen. Leimun osumista 13 syntyi ylivoimalla ja hän voitti myös liigan ylivoimamaalipörssin. Kevään 2016 pudotuspeleissä Leimu oli kolmella osumallaan Pelicansin paras maalintekijä Juhani Tyrväisen kanssa.


title: Juha Leimu

text: 15. joulukuuta 2015 vieraissa JYPiä vastaan Leimu teki Suomen pääsarjatason historian nopeimman kypärätempun, joka oli myös hänen SM-liigauransa ensimmäinen kypärätemppu. Leimu teki kolme maalia vain 44 sekunnissa ja alitti Erkki Suokon vuonna 1961 tekemän ennätyksen kuudella sekunnilla. Hänen kaksi ensimmäistä osumaansa syntyivät kahden miehen ylivoimalla. Myös kolmas maali syntyi ylivoimalla ja se hyväksyttiin videotarkastuksen jälkeen. Leimun maaleja edelsi sekä JYPin Anssi Löfmanin että Nolan Yonkmanin minuutin sisään saamat 5+20-minuutin pelirangaistukset ja yhtäjaksoisesti Pelicansin 5.35 minuutin ylivoiman aikana myös Juhani Tyrväinen onnistui maalinteossa. Kalle Koskinen valitsi Leimun ottelun Alumnien tähtien kakkostähdeksi. Pudotuspeleissä hän kärsi selkävaivoista ja Leimua peluutettiin pääasiassa vain ylivoimalla. Hänet valittiin kauden päätteeksi SM-liigan tähdistökentälliseen. Leimu oli myös ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon vei kuitenkin vain yhden äänestyksessä annetun pisteen erolla HIFK:n Yohann Auvitu. Huhtikuussa 2016 Leimu teki vuoden mittaisen jatkosopimuksen Pelicansin kanssa.


title: Juha Leimu

text: Leimun syyskausi 2016–2017 meni pilalle edellisestä keväästä asti vaivanneiden selkävaivojen vuoksi ja hän pelasi runkosarjassa vain 31 ottelua. Leimu palasi kaukaloihin syyskauden lopulla ja sai vähäisesti jääaikaa, mutta hänen keskimääräinen peliaikansa nousi kevättä kohden kuitenkin takaisin yli 20 minuuttiin. Leimu onnistui tekemään runkosarjassa 11 maalia, mikä oli hänen ottelumäärästään huolimatta eniten koko SM-liigassa, vaikka Leimun keskimääräinen peliaika oli kaikki hänen ottelunsa laskettuna alle kymmenen minuuttia. Samaan maalimäärään ylsi myös Lukon Janne Niskala, mutta vähemmän otteluita pelanneena Leimu kuitenkin palkittiin kauden päätteeksi toisen kerran peräkkäin Juha Rantasila -palkinnolla.


title: Juha Leimu

text: Kaudeksi 2018–2019 Leimu palasi vuoden mittaisella sopimuksella kasvattajaseuraansa Tampereen Ilvekseen. Hänet nimettiin joukkueen varakapteeniksi.


title: Juha Leimu

text: Leimu pelasi neljä A-maaottelua Euro Hockey Challengessa keväällä 2011 tehden niissä yhden syöttöpisteen. Tuolloin hän oli Suomen MM-leiriryhmän mukana kahden ensimmäisen viikon ajan. Leimun ensimmäinen A-maaottelu oli näin ollen 1. huhtikuuta 2011 Lahdessa pelattu harjoitusottelu Slovakiaa vastaan. Leimu on pelannut myös kahdeksan poikien maaottelua.


title: Nintendo DSi XL

text: Nintendo DSi XL on Nintendo DSi -käsikonsolin suurempi versio. Siitä julkistettiin lokakuussa 2009 uusi versio – Nintendo DSi LL (Euroopassa ja Yhdysvalloissa DSi XL).


title: Nintendo DSi XL

text: Konsolin näytöt ovat huomattavasti suuremmat kuin aiemmissa versioissa. Koko kasvoi kolmesta tuumasta 4,2 tuumaan (leveys 85,25 mm, korkeus 63,94 mm). Japanissa DSi LL:n ja Euroopassa DSi XL:n mukana tulee sekä oikeaa kynää muistuttava että normaali osoitinkynä. Eurooppaan DSi XL tuli vuoden 2010 helmikuussa.


title: Nintendo DSi XL

text: DSi XL:llä pystyy pelaamaan DS- ja DSi-pelejä.


title: Kyösti Romppanen

text: Kyösti Romppanen (s. 1938) on helsinkiläinen valokuvaaja ja kajakkimelonnan harrastaja.


title: Kyösti Romppanen

text: Romppasen kajakki- ja merikuvia on julkaistu esimerkiksi Helsingin Sanomien toukokuun 2007 Kuukausiliitteen artikkelissa ”Äänetöntä liikettä” ja elokuun 2008 Vene-lehden artikkelissa ”Kajakilla maisemaa metsästämässä”. Romppanen on pitänyt useita valokuvanäyttelyitä kajakin keulanäkymistä. Kotkan Merikeskus Vellamossa oli esillä hänen kuviaan 11. marraskuuta 2009 – 3. huhtikuuta 2010.


title: Kyösti Romppanen

text: Romppanen on Helsingin Taiteilijaseuran jäsen. Hän asuu Helsingin Lauttasaaressa.


title: Tymektomia

text: Tymektomia on leikkaus, jolla poistetaan kateenkorva. Tavallisesti toimenpide vähentää huomattavasti myasthenia gravis -nimisestä autoimmuunisairaudesta kärsivien oireita. Tymektomioita on toteutettu myasthenia graviksen hoidossa 1940-luvulta lähtien.


title: Sean Marshall

text: Sean Marshall (s. 19. kesäkuuta 1965 Kalifornia) on yhdysvaltalainen näyttelijä ja laulaja, joka on esiintynyt muun muassa elokuvassa "Pete ja lohikäärme Elliott".


title: Sara Teasdale

text: Sara Trevor Teasdale (8. elokuuta 1884 St. Louis, Missouri – 29. tammikuuta 1933 New York) oli yhdysvaltalainen runoilija. Hän julkaisi ensimmäisen kokoelmansa vuonna 1907. Hän meni vuonna 1914 naimisiin Ernst Filsingerin kanssa, mutta erosi vuonna 1929. Teasdale vietti loppuikänsä osittain invalidisoituneena. Vaikea keuhkokuume heikensi häntä entisestään, ja hän teki itsemurhan vuonna 1933 ottamalla yliannostuksen barbituraatteja. Hänen viimeinen kokoelmansa, "Strange Victory", ilmestyi postuumisti samana vuonna.


title: Sara Teasdale

text: "Love Songs" (1917) toi Teasdalelle vuonna 1918 palkinnon, joka on myöhemmin tullut tunnetuksi runouden Pulitzer-palkintona. Hän sai vuonna 1994 tähden St. Louis Walk of Famelle.


title: Jääkenttien kuningatar

text: Jääkenttien kuningatar () on vuonna 2005 ensi-illan saanut yhdysvaltalainen Disney Channel Original Moviesin tuottama televisioelokuva, jonka ohjasi Francine McDougall. Käsikirjoituksesta vastasivat Patrick J. Clifton ja Beth Rigazio. Pääosissa näyttelevät muun muassa Jordan Hinson, Whitney Sloan, Cristine Rose, Ryan Malgarini, Jake Abel ja Paul Kiernan.


title: Jääkenttien kuningatar

text: 14-vuotias Katelin haluaa tulla maailmanluokan taitoluistelijaksi ja saa siihen tilaisuuden, kun venäläinen taitoluistelijavalmentaja Natasha Goberman tarjoutuu valmentamaan tyttöä yksityiskoulussa. Katelinella ei ole kuitenkaan varaa kalliseen kouluun, eikä Yhdysvalloissa saa taitoluistelusta stipendiä. Goberman saa kuitenkin suostuteltua jääkiekkovalmentajan ottamaan Katelinen joukkueeseen stipendiä varten. Katelin on valmis tekemään mitä tahansa ja liittyy koulun jääkiekkojoukkueeseen saadakseen stipendin.


title: Teknillinen korkeakoulu (täsmennyssivu)

text: Sana teknillinen korkeakoulu viittaa tekniikan alan yliopistoihin. Nykyisin ainakin Suomessa käytetään myös nimitystä teknillinen yliopisto.


title: Milan Jurčina

text: Milan Jurčina (s. 7. kesäkuuta 1983 Liptovský Mikuláš, Tšekkoslovakia) on slovakialainen jääkiekkoilija, pelipaikaltaan puolustaja. Hän edustaa KHL-seura Dinamo Riikaa. Tätä ennen hän pelasi Extraligaa Piráti Chomutovissa, SM-liigaa Lukossa ja TPS:ssä sekä NLA:ta Fribourg-Gottéronissa.


title: Milan Jurčina

text: Jurčina pelasi junioreissa MHk 32 Liptovský Mikulášissa. Hän pelasi seurassa vuosina 1997–2000 Slovakian junioriliigoissa, jonka jälkeen Jurčina siirtyi QMJHL:ään Halifax Mooseheadsiin. Jurčinasta kiinnostuttiin NHL:ssä ja Boston Bruins varasi hänet kahdeksannella kierroksella numerolla 241 vuoden . Hän pelasi Halifax Mooseheadsissa kolme kautta ennen siirtymistä Boston Bruinsin organisaatioon. Ensimmäisen kautensa ammattilaisena 2003–2004 Jurčina pelasi kokonaan Bostonin farmijoukkueessa Providence Bruinsissa. Seuraavalla kaudella oli NHL:n työsulku ja Jurčina pelasi koko kauden AHL:ssä. Kaudella 2005–2006 hän pelasi suurimman osan kaudesta NHL:ssä. Hän pelasi seitsemän AHL-ottelua ja 51 NHL-ottelua sekä teki NHL:ssä 11 pistettä.


title: Milan Jurčina

text: Jurčina aloitti kauden 2006–2007 Bostonissa, mutta 40 ottelun jälkeen hänet myytiin Washington Capitalsiin neljännen kierroksen varausvuoroa vastaan. Loppukaudella Washingtonissa hän teki yhdeksän pistettä 30 ottelussa. Jurčina solmi 27. heinäkuuta 2007 kahden vuoden jatkosopimuksen Washingtonin kanssa. Seuraavalla kaudella Jurčina teki 75 ottelussa yhdeksän tehopistettä ja pääsi NHL-urallaan ensimmäistä kertaa pudostuspeleihin. Kaudella 2008–2009 Jurčina teki uransa piste-ennätyksensä, 14 pistettä ja pelasi 14 pudotuspeliä, joissa teki kaksi maalia.


title: Milan Jurčina

text: Jurčina aloitti kauden 2009–2010 Washingtonissa, jossa pelasi ensimmäiset 27 ottelua. Joulukuun lopulla 2009 Washington kuitenkin myi hänet yhdessä Chris Clarkin kanssa Columbus Blue Jacketsiin, josta Washington sai vaihdossa hyökkääjä Jason Chimeran. Jurčina pelasi Columbuksessa vain hieman yli kaksi kuukautta, jonka jälkeen hänet myytiin takaisin Washingtoniin.


title: Milan Jurčina

text: Jurčina allekirjoitti vapaana agenttina sopimuksen New York Islandersin kanssa heinäkuussa 2010.


title: Milan Jurčina

text: Jurčina edusti Slovakiaa ensimmäisen kerran arvoturnauksissa alle 18-vuotiaiden MM-kisoissa vuonna 2001. Seuraavan kerran hän pelasi nuorten MM-kisoissa vuonna 2002. Hän teki kuudessa ottelussa kaksi pistettä. Seuraavan vuoden nuorten kisoissa hän pelasi vain yhden ottelun.


title: Milan Jurčina

text: Jurčina debytoi miesten arvokisoissa vuoden 2006 Torinon olympialaisissa. Hän teki kuudessa ottelussa yhden pisteen. Hän oli mukana myös saman vuoden Latvian MM-kilpailuissa, joissa hän teki kolme pistettä. Seuraavaksi Jurčina pelasi Slovakian joukkueessa vuoden 2007 Venäjän MM-kilpailuissa, joissa hän teki kaksi tehopistettä. Hänet edusti Slovakiaa myös vuoden 2010 Vancouverin talviolympialaisissa ja 2014 Sotšin talviolympialaisissa


title: Şəhriyar Məmmədyarov

text: Şəhriyar Məmmədyarov (s. 12. huhtikuuta 1985 Sumqayıt, Azerbaidžan) on azerbaidžanilainen shakin suurmestari.


title: Wang Yue

text: Wang Yue (; s. 31. maaliskuuta 1987 Taiyuan, Shanxi, Kiina) on kiinalainen shakin suurmestari.


title: The Huffington Post

text: The Huffington Post (usein lyhennettynä "HuffPo") on amerikkalainen uutissivusto ja blogiyhteisö, jonka perustivat Arianna Huffington, Kenneth Lerer ja Jonah Peretti ja jolla on useita tunnettuja vakituisia kolumnisteja. Sivuston uutistarjonta ulottuu politiikasta ja mediasta aina bisnekseen, muotiin ja ympäristönsuojeluun. Suurin osa uutisjutuista on lainattu muista lähteistä, kuten Associated Pressiltä. Perustaja Arianna Huffingtonin mukaan lehti on puolueeton, mutta sen on nähty selkeästi suosivan liberaaleja kirjoittajia sekä republikaaneja kritisoivia näkemyksiä.


title: The Huffington Post

text: The Huffington Post aloitti toimintansa 9. maaliskuuta 2005, ja sen oli alusta lähtien tarkoitus toimia liberaalina vastineena useille samankaltaisille, konservatiivisille uutissivustoille, kuten "Drudge Reportille".


title: The Huffington Post

text: Kesäkuussa 2008 uutissivusto julkaisi ensimmäisen paikallisversionsa, HuffPost Chicagon. Muita paikallisversioita on myöhemmin perustetut HuffPost New York kesäkuussa 2009, HuffPo Denver syyskuussa 2009) ja Los Angelesin HuffPost LA joulukuussa 2009. The Huffington Postilla on erityisen aktiivinen käyttäjäkunta: sen artikkelit saavat yli miljoona kommenttia kuukaudessa.


title: The Huffington Post

text: 7. helmikuuta 2011 AOL ilmoitti ostaneensa The Huffington Postin 315 miljoonan US-dollarin hintaan. Osana kauppaa Arianna Huffingtonista tuli uuden The Huffington Post Media Groupin johtaja ja päätoimittaja. Ryhmä sisältää The Huffington Postin lisäksi AOL:n omistamat sivustot Engadget, TechCrunch, Moviefone, MapQuest, Black Voices, PopEater, AOL Music, AOL Latino, AutoBlog, Patch ja StyleList.


title: The Huffington Post

text: Myynnin jälkeen useat Huffington Postiin kirjoittavat alkoivat arvostella julkaisua ja aloittivat kirjoituslakon. Esimerkiksi "The Guardianin" toimittaja Bill Lasarow arvosteli Huffington Postia siitä, että vaikka se on suosittu ja laajasti luettu lehti, se ei maksa kirjoittajille mitään. Hän kysyi, onko hyväksyttävää se, että vakavasti otettavien kirjoitusten ohessa julkaistaan lehdistötiedotteita, maksettuja juttuja kolmannen osapuolen ja roskajournalismin asian ajamiseksi, eikä niitä erotella mitenkään.


title: Slaine

text: Slaine (oik. George Carroll, s. 27. syyskuuta 1977 Boston, Massachusetts) on yhdysvaltalainen rap-artisti ja yhtyeen La Coka Nostra jäsen. Slaine on myös esiintynyt elokuvissa "Gone Baby Gone", "Killing Them Softly" ja "The Town" ja on näyttelijä-ohjaaja Ben Affleckin ystävä.


title: Slaine

text: Slaine korostaa kotikaupunkitaustaansa käyttämällä räpätessään ja laulaessaan vahvaa Bostonin murretta.


title: Nottingham Panthers

text: Nottingham Panthers on englantilainen jääkiekkojoukkue, jonka kotipaikka on Nottingham. Se pelaa korkeimmalla tasolla eli Elite Ice Hockey Leaguessa. GMB Union sponsoroi joukkuetta ja siksi joukkueen virallinen nimi GMB Nottingham Panthers.


title: Palermon kivi

text: Palermon kivi on myöhemmin annettu nimitys steelalle, johon on kirjoitettu muinaisen Egyptin 1–5 dynastioiden annaalit. Nimitys juontuu siitä, että kiveä säilytetään Palermon arkeologisessa museossa. Toisinaan Palermon kiveksi nimitetään koko kuninkaallisten annaalien kokonaisuutta, vaikka osa niistä on Kairossa Egyptiläisessä museossa ja Lontoossa University College Londonin museossa.


title: Palermon kivi

text: Steela on mustaa basalttia, johon on kaiverrettu hieroglyfiteksti. Teksti koostuu hallitsijaluettelosta, joka ulottuu tarujen aikaan. Horus esitetään siinä todellisena hallitsijana. Tekstissä on myös tietoja egyptiläisten uskonnollisesta ja sosiaalisesta elämästä.


title: Ronny Levy

text: Ronny Levy (, s. 14. marraskuuta 1966) on israelilainen jalkapallovalmentaja ja entinen keskikenttäpelaaja. Lokakuusta 2016 lähtien hän on toiminut kyproslaisen Anorthosis Famagustan päävalmentajana.


title: Ronny Levy

text: Levy aloitti pelaajauransa hyökkääjänä Maccabi Netanyassa ja debytoi edustusjoukkueessa vuonna 1985. Uran alussa hän jäi kuitenkin Netanyassa Oded Machnesin ja David Lavin varjoon, joten peliajan toivossa hän siirtyi tammikuussa 1990 lainalle Bnei Yehuda Tel Aviviin, jossa voitti kauden päätteeksi Israelin mestaruuden.


title: Ronny Levy

text: Kesällä 1990 Levy palasi takaisin Netanyaan ja sai enemmän vastuuta. Kahden onnistuneen kauden jälkeen hän siirtyi Maccabi Haifaan, jossa pelasi ensin uudella pelipaikalla puolustajana ja myöhemmin puolustavana keskikenttäpelaajana. Maccabi Haifassa Levy voitti mestaruuden kaudella 1993/94. Kaikkiaan hän edusti seuraa viiden kauden aikana 144 liigaottelussa. Hän joutui jättämään pelikentät polvivamman seurauksena vain kolmikymppisenä vuonna 1997.


title: Ronny Levy

text: Israelin maajoukkuetta Levy edusti 15 A-maaottelussa.Levy jatkoi ennen aikojaan päättyneen pelaajauransa jälkeen Maccabi Haifan organisaatiossa juniorivalmentajana. Kaudella 1999/2000 hän toimi Eli Cohenin apulaisvalmentajana ja Cohenin erottua kauden lopulla myös hetken aikaa seuran väliaikaisena päävalmentajana. Levy palasi takaisin juniorijoukkueen pariin ja luotsasi sen Israelin nuorten mestariksi kaudella 2002/03. Kun Itzhak Shum jätti Haifan kesällä 2003, nousi Levy päävalmentajaksi. Tulosta tuli heti debyyttikaudella seuran voitettua Israelin mestaruuden ja näin hän näpäytti kriitikkoja, jotka pitivät Levyä liian kokemattomana päävalmentajana. Hänen johdollaan Haifa jatkoi menestystä myös seuraavilla kausilla ja voitti kaikkiaan kolme perättäistä liigamestaruutta. Vuonna 2006 hänet valittiin myös vuoden valmentajaksi.


title: Ronny Levy

text: Mestaruuskausia seurasi kuitenkin kaksi vähemmän menestyksekästä kautta Haifan jäätyä liigassa viidenneksi. Maaliskuussa 2008 hän ilmoittikin jättävänsä tehtävänsä kauden päätteeksi. Saman vuoden joulukuussa hän palasi valmennustehtäviin Maccabi Petah Tikvassa, mutta jätti seuran marraskuussa 2009.


title: Ronny Levy

text: Tammikuun alussa 2010 Levy allekirjoitti puolitoistavuotisen sopimuksen romanialaisseura FC Unirea Urzicenin kanssa. Levyn johdolla Unirea sijoittui kauden päätteeksi liigassa toiseksi. Kausi 2010/11 lähti kuitenkin vaisummin käyntiin ja Levy sai potkut elokuussa 2010.


title: Ronny Levy

text: Tammikuussa 2011 Levy palasi valmentamaan kotimaahansa Beitar Jerusalemin joukkueeseen. Levyn johdolla Beitar onnistui parantamaan lopulta sijoitustaan pykälällä ollen 11:s. Kauden jälkeen Levy jätti seuran ja siirtyi FC Steaua Bukarestin päävalmentajaksi. Levy sai potkut syyskuun lopussa 2011 Steauan kehnosti alkaneen Eurooppa-liigan takia. Vain pari päivää Steaua-potkujen jälkeen Levy siirtyi kyproslaisen Anorthosis Famagustan valmentajaksi. Levy ei onnistunut palauttamaan Anorthosista mestaruuskantaan ja sai lopulta huhtikuussa 2013 potkut tehtävästään.


title: Ronny Levy

text: Joulukuussa 2013 Levy palasi Beitar Jerusalemin päävalmentajaksi. Levy luotsasi seuran lopulta Israelin liigan seitsemänneksi. Hän jätti seuran sopimuksensa päätyttyä kauden jälkeen.


title: Ronny Levy

text: Tammikuussa 2015 Levystä tuli Maccabi Netanyan päävalmentaja. Seura sijoittui yhdeksänneksi ja Levy siirtyi kauden jälkeen Maccabi Haifan päävalmentajaksi. Levyn johdolla Maccabi Haifa voitti ensimmäisen pokaalin viiteen vuoteen, kun se kukisti State Cupin loppuottelussa Maccabi Tel Avivin 1–0. Levy sai potkut Maccabi Haifan peräsimestä heinäkuun lopussa 2016, kun joukkue hävisi yllättäen Eurooppa-liigan karsinnoissa virolaiselle JK Nõmme Kaljulle.


title: Ronny Levy

text: Lokakuun lopulla 2017 Levy palasi Anorthosis Famagustan päävalmentajaksi.


title: Pesäpallon miesten Suomen Cup 1970

text: Pesäpallon Suomen Cupin finaalista 1970 kehkeytyi todellinen jännitysnäytelmä, joka ratkesi vasta kahden jatkovuoroparin jälkeen. Ottelu pelattiin Ulvilassa 20. syyskuuta.


title: Pesäpallon miesten Suomen Cup 1970

text: Loppuottelun juoksulista:


title: Pesäpallon miesten Suomen Cup 1970

text: Ulvilan Pesä-Veikot 1970:


title: Sheffield Steelers

text: Sheffield Steelers on englantilainen jääkiekkojoukkue, jonka kotipaikka on Sheffield. Se pelaa korkeimmalla tasolla eli Elite Ice Hockey Leaguessa.


title: Ville Liukko

text: Ville Liukko (s. 24. toukokuuta 1974 Turku) on suomalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 117 syyskuussa 1999 ja nelinpelissä sijalle 216 helmikuussa 2001.


title: Ville Liukko

text: Huhtikuussa 1994 Liukko teki Davis Cup -debyytinsä Suomen joukkueessa maaottelussa Viroa vastaan. Lokakuussa 1998 hän voitti San Diegon ATP-haastajaturnauksen voitettuaan finaalissa Paul Goldsteinin.


title: Ville Liukko

text: Liukko selviytyi Yhdysvaltain avoimissa 1999 pääsarjaan karsintojen kautta. Turnauksen ensimmäisellä kierroksella hän hävisi Goran Ivaniševićille lukemin 5–7, 6–7(5), 6–4, 2–6. Syyskuussa 1999 Suomi pelasi Davis Cupin maailmanlohkon karsinnoissa maaottelussa Italiaa vastaan. Liukko voitti kaksinpelissä Davide Sanguinetin ja nelinpelissä Tuomas Ketolan kanssa Andrea Gaudenzin ja Diego Nargison, mutta hävisi toisen kaksinpelinsä Andrea Gaudenzille, mikä ei riittänyt Suomelle maaotteluvoittoon. Heinäkuussa 2000 Liukko voitti Tampereen ATP-haastajaturnauksen nelinpelin Jarkko Niemisen kanssa.


title: Ville Liukko

text: Nykyisin Liukko toimii Suomen Fed Cup -joukkueen kapteenina.


title: Kurt Nordman

text: Kurt Alvar Nordman (s. 23. huhtikuuta 1938 Pietarsaari) on suomalainen vuorineuvos ja yritysjohtaja.


title: Kurt Nordman

text: Nordman toimi vuodesta 1987 vuoteen 1997 Helsingin Puhelinyhdistyksen toimitusjohtajana ja vuodesta 1997 vuoteen 2000 Helsingin Puhelin Oyj:n (sittemmin Elisa Oyj) hallituksen puheenjohtajana. Ennen toimitusjohtajuuttaan hän oli työskennellyt HPY:n suunnitteluinsinöörinä vuosina 1963–1967, toimistopäällikkönä vuosina 1967–1968 ja teknisenä johtajana vuosina 1970–1987. Koulutukseltaan hän on diplomi-insinööri, joksi hän valmistui Teknillisestä korkeakoulusta 1963.


title: Kurt Nordman

text: Nordmanin luottamustehtäviin ovat lukeutuneet muun muassa Puhelinlaitosten liiton, sittemmin Finnet-liiton, hallituksen puheenjohtajuus 1988–1998, Helsingin seudun kauppakamarin puheenjohtajuus 1997–1999 ja Suomen Liikemies-Yhdistyksen puheenjohtajuus 2000–2002.


title: Kurt Nordman

text: Nordmanille myönnettiin vuorineuvoksen arvonimi vuonna 1997. Eläkkeelle jäätyään hän on tehnyt tietokirjoja, kirjan "HPY:n muutoksen vuosikymmenet" (2002) vuorineuvos Martti Harvan kanssa, kirjan "I blommande landskap : en bok om nordiska naturtyper och växter" (2005) ja kirjan "Keihäänkärkiä : kolmetoista kertomusta suomalaisesta huipputekniikasta" (2005).


title: Mogoitui

text: Mogoitui () on kaupunkimainen taajama Taka-Baikalian aluepiiriin kuuluvassa Agan Burjatiassa Venäjällä. Se sijaitsee Mogoitui-joen varrella 189 kilometriä Tšitasta kaakkoon. Taajama on Mogoituin piirin keskus. Sen kautta kulkee Trans-Siperian rautatieltä Kiinaan johtava rata. Asukkaita on 10 800 henkeä (vuonna 2009).


title: Mogoitui

text: Mogoituin asemataajama syntyi vuonna 1907 pienen kylän paikalle. Vuonna 1942 siitä tuli Mogoituin piirin hallinnollinen keskus ja vuonna 1966 se sai kaupunkimaisen taajaman aseman. Nykyään Mogoituissa on mm. konepaja ja elintarviketeollisuutta. Taajamassa toimii kolme korkeakoulujen filiaalia, piirin kulttuuritalo, lasten luomistyön keskus, taide- ja urheilukoulut, kaksi museota, kansanteatteri ja piirisairaala.


title: NBA:n varaustilaisuus 2006

text: Vuoden 2006 pidettiin 28. kesäkuuta 2006 New Yorkin Madison Square Gardenissa.


title: Björn Ranelid

text: Björn Ranelid (s. 21. toukokuuta 1949 Malmö) on ruotsalainen kirjailija ja esitelmöitsijä. Hänelle on myönnetty August-palkinto teoksesta "Synti" ("Synden") 1994 ja Aftonbladetin kirjallisuuspalkinto 1989.


title: Björn Ranelid

text: Julkisuudessa viihtyvän Ranelidin esiintymisestä "Let's Dance" -ohjelmassa nousi alkuvuodesta 2011 pienimuotoinen kohu. Ranelid on moittinut Ruotsin akatemian jäseniä norsunluutornissa istuviksi tuntemattomiksi ja on kehottanut akatemian jäseniäkin tanssimaan. Akatemian sihteeri Peter Englund on puolestaan vain iloinnut, että kaikki, mikä pitää Ranelidin pois työpöydän äärestä, on hyväksi.


title: Väinö Teivaala

text: Väinö Teivaala (29. tammikuuta 1894 Ylöjärvi – 13. tammikuuta 1970 Ylöjärvi) oli suomalainen voimistelunopettaja, urheilutoimittaja ja -vaikuttaja.


title: Väinö Teivaala

text: Väinö Teivaala oli koulutukseltaan voimistelunopettaja, valmistui vuonna 1917. Hän toimi valmistumisensa jälkeen liikunnan lehtorina Viipurin suomalaisessa lyseossa 1917–1918 ja sen jälkeen suojeluskunnan piiripäällikkönä Kajaanissa ja Kuopiossa 1919–1920. Sisällissodan aikaan keväällä 1918 hän toimi valkoisten majuri Kalmin Pohjois-Hämeen rykmentin 1. pataljoonassa. Vapaussodan jälkeen hänestä tuli valtakunnallinen urheilutoimija siirtyessään Suojeluskuntien yleisesikunnan urheilutarkastajaksi vuosiksi 1920–1926. Sen jälkeen hän oli hetken Suomen Urheilulehden päätoimittaja 1926–1927 ja sen jälkeen opetustehtävissä Hämeenlinnan lyseon liikunnan lehtorina 1927–1939 ja vastaavasti Tampereen lyseon liikunnan lehtorina 1939–1945. Sodan jälkeen poliittisen suunnan vaihduttua Teivaala vetäytyi syntymäseudulleen Ylöjärvelle maanviljelijäksi.


title: Väinö Teivaala

text: Siirtyessään 1920-luvun alussa Helsinkiin hänestä tuli SVUL:n liittojohtokunnan jäsen vuosiksi 1921–1922, 1928 ja 1931 sekä yleisurheilijoiden urheilujaoston jäsen 1923–1930, jona aikana hän oli sen varapuheenjohtaja 1923 ja 1928 sekä puheenjohtaja 1924–1926. Teivaala seurasi tässä puheenjohtajan tehtävässä ruotsinkielisiä Stenbergiä ja Hornborgia. Samaan aikaan Stenberg edusti Suomen yleisurheilua IAAF:ssä. Teivaala asetti oman asemansa Stenbergiä eroamista vastaan - kyse oli pitkälti sen ajan kielitaistelusta. Tilanteesta tuli hyvin sekava vahingoittaen Suomen silloista yleisurheilun kansainvälistä yhteistyötä. Lopputulos oli se, että Teivaala erosi puheenjohtajuudesta. Tähän aikaan liittyy suuri julkisuustapahtuma, jossa Teivaala oli "Tahko" Pihkalan tukijana vaatimassa Suomen poisjääntiä vuoden 1928 Amsterdamin olympiakisoista. Aluksi tavoite näytti onnistuvan eli SVUL teki poisjääntipäätöksen, mutta päätös kumottiin. Niinpä Suomi oli mukana Amsterdamin kisoissa, ja Väinö Teivaala yleisurheilujoukkueemme johtajana. 1920-luvun lopulla Teivaala oli keskeinen toimija selvitettäessä SVUL:n siirtymistä erikoisliittorakenteeseen.


title: Väinö Teivaala

text: Myöhemmin vuosina 1932–1945 itsenäistyneen SUL:n johtokunnan jäsen 1932–1945. Suomen Olympiakomitean hallituksessa Teivaala toimi vuosina 1923–1928 ja 1937–1938 ja valtuuskunnassa 1938–1946 ja 1957–1961. Sodan jälkeen hän oli vielä SVUL:n Hämeen piirin puheenjohtaja 1953–1956. Hänelle myönnettiin 9. maaliskuuta 1955 Suomen Urheilun kultainen ansioristi.


title: Väinö Teivaala

text: Urheiluseuratoiminnassa Väinö Teivaala oli vuosien varrella ollut myös aktiivi; Tampereen Urheilijoiden sihteeri 1913. Tällöin hän osallistui yleisurheilun silloisiin SM-kisoihin Kalevan otteluun saavuttaen 200 ja 400 metrin pronssia. Ylioppilasvoimistelijoiden sihteeri 1916–1917, Helsingin Voimistelijoiden sihteeri 1921–1922 sekä vuosina 1940–1944 Tampereen Ilveksen puheenjohtajana.


title: Väinö Teivaala

text: Kunnallispolitiikassa ollessaan Hämeenlinnassa Teivaala toimi ennen sotia kaupunginvaltuustossa ja kaupunginhallituksessa 1934–1936 sekä myöhemmin sotien jälkeen Ylöjärven kunnanvaltuustossa.


title: Lars Johan Prytz

text: Lars Johan Prytz (9. huhtikuuta 1789 Tarvasjoki, Juvan kapteenin puustelli – 23. kesäkuuta 1823 Turku) oli suomalainen lääkäri ja lintutieteilijä.


title: Lars Johan Prytz

text: Lars Johan Prytzin vanhemmat olivat kapteeni Anders Johan Prytz ja Hedvig Maria von Mell, jotka muuttivat Tarvasjoelta Turkuun 1790-luvun alussa. Hänellä oli ainakin viisi sisarusta.


title: Lars Johan Prytz

text: Prytz opiskeli Turun Akatemiassa vuodesta 1805 vuoteen 1810, jolloin hän sai maisterin paperit. Pro gradu-väitöstään hän puolusti 27.6.1810, preeseksenä toimi professori Johannes Gadolin. Prytz tutki kotinsa Kuitian lähellä Paraisten Lemlahdessa elänyttä naurulokkiyhdyskuntaa ja lajin biologiaa. Naurulokki oli tuohon aikaan Suomessa hyvin harvinainen ja myöhemmin Prytzin tutkimustulokset asetettiin kyseenalaisiksi, kunnes nykyinen tutkimus on vahvistanut hänen tieteelliset ansionsa. Vuonna 1811 Lars Johan Prytz toimi nuoremman veljensä Lars Adolf Prytzin ohjaajana tämän väitellessä naurulokin biologiasta. Samana päivänä puolusti Fredrik Adolf Holm omaa naurulokkiväitöstään, myös Prytzin johdolla. Kolmas osa naurulokkityöstä esitettiin kuukautta myöhemmin, kun David Emanuel Kriander puolusti väitöstään Prytzin toimiessa jälleen preeseksenä.


title: Lars Johan Prytz

text: Lars Johan Prytz nimitettiin Turun Akatemian luonnontieteen dosentiksi 1811. Hän lähti saman vuoden syksyllä opiskelemaan Uppsalan yliopistoon, mistä hän valmistui lääketieteen tohtoriksi kesäkuussa 1813. Samana vuonna hänet nimitettiin Turun Akatemian filosofisen tiedekunnan apulaiseksi ja kasvitieteen demonstraattoriksi, ja 1814 edellisen toimen ohessa lääketieteellisen kollegion sihteeriksi. Vuonna 1819 Prytz lähti akatemiasta ja teki pitkän tutkimusretken Lappiin. Retken antina hänellä oli yli 20 000 näytettä, kasveista ja hyönteisistä enimmäkseen, jotka hän lahjoitti akatemian museolle.


title: Lars Johan Prytz

text: Lars Johan Prytz toimi Saarijärven piirilääkärinä vuodesta 1821 kuolemaansa saakka. Hänen puolisonsa Anna Carolina af Tengström, vihitty Turussa 24.6.1814, oli arkkipiispa Jakob Tengströmin tytär, ja heille syntyi ainakin neljä lasta, joista viimeinen, Lars Anton Wilhelm, syntyi isän kuoleman jälkeen. Prytz kuoli lavantautiin ja haudattiin Paraisille.


title: Yoshiyuki Miyake

text: Yoshiyuki Miyake (s. 30. syyskuuta 1945 Murata, Miyagi, Japani) on entinen japanilainen painonnostaja ja olympiamitalisti.


title: Yoshiyuki Miyake

text:
Miyake saavutti Méxicon 1968 olympialaisissa pronssia alle 60-kiloisten sarjassa tuloksella 385 kg. Hän nosti punnerruksessa 122,5 kg, tempauksessa 115 kg sekä työnnössä 147,5 kg. Hänen isoveljensä Yoshinobu Miyake voitti samassa sarjassa kultaa.
Yoshiyuki Miyake voitti maailmanmestaruuden alle 60 kilon sarjassa vuosina 1969 ja 1971. Hän saavutti MM-pronssia alle 56-kiloisissa vuonna 1965 sekä alle 60-kiloisissa vuosina 1966 ja 1970.


title: Yoshiyuki Miyake

text: Yoshiyuki Miyaken tytär Hiromi Miyake on kilpaillut olympialaisissa painonnostajana 2000-luvulla.


title: Matti Kontio

text: Matti Heikki Kontio (27. huhtikuuta 1948 Helsinki – 9. syyskuuta 2017 Inkoo) oli suomalainen kanteleensoittaja, säveltäjä, sanoittaja ja sovittaja, joka muistetaan muun muassa lastenlauluista "Pieni ankanpoikanen", "Saku sammakko" ja "Lähdetään Korkeasaareen". Hän oli Martti Pokelan oppilas. Hänen vaimonsa oli musiikin tohtori Sinikka Kontio, omaa sukua Järvinen.


title: Matti Kontio

text: Kontiolle myönnettiin taiteilijaeläke vuonna 2014.


title: Matti Kontio

text: Matti ja Sinikka Kontiolla oli yhtye Kantele-Duo. Kantele-Duo esiintyy levyllä "Kantelekirkko" (1996). Levyn nimi viittaa kantelekirkkoon, evankelis-luterilaisen kirkon jumalanpalvelukseen, jossa musiikkiosuudet soitetaan kanteleella. Levy on äänitetty Ylivieskassa.


title: Anna Höglund

text: Anna Höglund (s.14. toukokuuta 1958) on ruotsalainen kirjailija ja kuvittaja. Hän on kuvittanut muun muassa Ulf Starkin kirjoja.


title: Anna Höglund

text: Höglundin isä on taiteilija Erik Höglund, ja hän on naimisissa toimittaja Thomas Nordegrenin kanssa.


title: Pahaniemen seisake

text: Pahaniemen seisake oli Uudenkaupungin radan varressa sijainnut lakkautettu seisake. Se perustettiin Turkuun, Pahaniemen kaupunginosaan vuonna 1933. Pahaniemen seisake lakkautettiin syyskuussa 1976, samana päivänä kun 700 metriä siitä Uuteenkaupunkiin päin sijainnut Jyrkkälän seisake avattiin.


title: Masushi Ōuchi

text: Masushi Ōuchi (, 28. syyskuuta 1943 Kōriyama, Fukushima, Japani – 6. kesäkuuta 2011) oli japanilainen painonnostaja ja olympiamitalisti.


title: Masushi Ōuchi

text:
Ōuchi saavutti Tokion 1964 olympialaisissa pronssia alle 75-kiloisten sarjassa tuloksella 437,5 kg. Hän nosti punnerruksessa 140 kg ja tempauksessa 135 kg. Hän johti kahden nostomuodon jälkeen mutta sai työnnössä ylös vain aloituspainonsa 162,5 kg ja putosi yhteistuloksissa kolmanneksi. Méxicon 1968 olympialaisissa hän saavutti hopeaa alle 75-kiloisissa tuloksella 455 kg. Hän nosti punnerruksessa 140 kg, tempauksessa 140 kg sekä työnnössä 175 kg.
Ōuchi voitti maailmanmestaruuden alle 82,5 kilon sarjassa vuonna 1969. Hän teki urallaan kuusi maailmanennätystä tempauksessa ja neljä yhteistuloksessa.


title: Shirō Ichinoseki

text: Shirō Ichinoseki (, s. 24. tammikuuta 1944 Hachirōgata, Akita, Japani) on entinen japanilainen painonnostaja ja olympiamitalisti.


title: Shirō Ichinoseki

text:
Ichinoseki saavutti Tokion 1964 olympialaisissa pronssia kevyimmässä eli alle 56-kiloisten sarjassa tuloksella 347,5 kg. Hän nosti punnerruksessa 100 kg, tempauksessa 110 kg sekä työnnössä 137,5 kg. Hän oli tempauksessa koko kilpailijajoukon paras ja työnnössäkin toiseksi paras mutta punnerruksessa vasta jaetulla yhdeksännellä sijalla. Méxicon 1968 olympialaisissa hän sijoittui alle 56-kiloisten sarjassa viidenneksi tuloksella 350 kg. Hän nosti punnerruksessa 110 kg, tempauksessa jälleen sarjan parhaan tuloksen 107,5 kg sekä työnnössä 132,5 kg.
Ichinoseki saavutti MM-hopeaa vuonna 1965 ja MM-pronssia vuonna 1963. Hän nosti kolme maailmanennätystä tempauksessa ja kaksi yhteistuloksessa vuosina 1963–1965.


title: Anna Höglund (tieteilijä)

text: Anna Höglund (s. 1970) on ruotsalainen kirjallisuudentutkija, joka on tehnyt vampyyreistä väitöskirjan "Vampyrer. En kulturkritisk studie av den västerländska vampyrberättelsen från 1700-talet till 2000-talet". Hän on tutkijana Växjön ja Lundin yliopistoissa, joissa hänen aiheinaan ovat kirjallisuudentutkimus, kulttuuritutkimus, kulttuurisosiologia ja sosiologia. Hän on kiinnostunut vampyyreistä ja hirviöistä niin tutkijana kuin yksityishenkilönäkin.


title: Villarreal CF B

text: Villarreal B on espanjalaisen jalkapalloseuran Villarrealin reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä. Joukkue perustettiin vuonna 1999, ja se pelaa kotiottelunsa seuran harjoituskeskuksessa Ciudad Deportivassa sijaitsevalla 3 000 -paikkaisella Miniestadilla.


title: Villarreal CF B

text: Joukkue nousi ensimmäistä kertaa historiassaan Segunda Divisióniin kaudeksi 2009–2010. Kaudella 2008–2009 se sijoittui Segunda División B:ssä omassa lohkossaan toiseksi, mitä seurasivat nousukarsinnat Segundaan. Ensimmäisellä karsintakierroksella joukkue kohtasi Zamoran, mistä se eteni jatkoon yhteismaalein 4–0. Toisella karsintakierroksella vastaan tuli Lorca, joka kaatui yhteismaalein 4–2, ja viimeisellä kierroksella joukkue voitti Real Jaénin yhteismaalein 2–1. Villarreal B oli kaudella 2009–2010 Segunda Divisiónin ainoa reservijoukkue.


title: Kenkichi Andō

text: Kenkichi Andō (, 3. toukokuuta 1950) on entinen japanilainen painonnostaja ja olympiamitalisti.


title: Kenkichi Andō

text:
Andō kilpaili Münchenin vuoden 1972 olympialaisissa alle 60-kiloisten sarjassa, mutta jäi ensimmäisessä nostomuodossa eli punnerruksessa ilman tulosta. Montréalin olympialaisissa 1976 punnerrus ei kuulunut enää ohjelmaan ja Andō saavutti pronssia alle 56-kiloisten sarjassa tuloksella 250 kilogrammaa. Hän nosti tempauksessa 107,5 ja työnnössä 142,5 kilogrammaa.
Andō saavutti MM-hopeaa alle 60-kiloisissa vuonna 1971 ja MM-pronssia alle 56-kiloisissa vuonna 1978.


title: M/T Pandion

text: M/T Pandion on ruotsalaisen öljy-yhtiö Nynasin omistama kemikaalitankkeri. Alus on rakennettu vuonna 2003 Shanghai Edward Shipbuilding Co Ltd telakalla, Kiinassa. "Pandion" on rekisteröity Ruotsin lipun alle, ja sen kotisatama on Tukholma. Aluksen jääluokitus on 1 A Super, ja sillä on majoitustilat 14 hengelle.


title: Kazumasa Hirai

text: Kazumasa Hirai (s. 21. marraskuuta 1949) on entinen japanilainen painonnostaja ja olympiamitalisti.


title: Kazumasa Hirai

text:
Hirai saavutti Montréalin 1976 olympialaisissa pronssia alle 60-kiloisten sarjassa tuloksella 275 kg. Hän nosti tempauksessa 125 kg eli saman tuloksen kuin Neuvostoliiton Nikolai Kolesnikov, mutta työnnössä Hirai jäi tuloksellaan 150 kg kymmenen kiloa Kolesnikovista ja joutui päästämään myös bulgarialaisen Georgi Todorovin ohitseen yhteistuloksissa.
Hirai teki urallaan yhden maailmanennätyksen tempauksessa.


title: John Hillerman

text: John Benedict Hillerman (20. joulukuuta 1932 Denison, Texas – 9. marraskuuta 2017 Houston, Texas) oli yhdysvaltalainen näyttelijä. Hillerman oli parhaiten tunnettu roolistaan Jonathan Quayle Higginsinä televisiosarjassa "Magnum".


title: John Hillerman

text: Hillerman syntyi Denisonissa, Texasissa, jossa hänen vanhempansa Leonora Joan ja Christopher Benedict Hillerman pitivät huoltoasemaa. Hillerman valmistui ensin St. Xavier Academystä ja sitten Texasin yliopiston Austinin kampukselta pääaineenaan journalismi. Vuonna 1953 hän liittyi Yhdysvaltain asevoimiin, palveli neljä vuotta ja yleni kersantiksi. Armeija-aikana hän työskenteli muutamissa teattereissa. Opiskeltuaan New Yorkissa teatterityötä hän sai kiinnityksen ohiolaiseen teatteriin 1957.


title: John Hillerman

text: Elokuvadebyyttinsä Hillerman teki 1970. Hän teki pieniä rooleja muun muassa elokuvissa "Viimeinen elokuva" (1971), "Ottaaks’ päähän?" (1972), "Ruoska" (1973), "Paperikuu" (1973), "Villiä hurjempi länsi" (1974) ja "Chinatown" (1974).


title: John Hillerman

text: Parhaiten Hillerman kuitenkin tunnetaan Jonathan Quayle Higginsinä televisiosarjasta "Magnum", jota tuotettiin kahdeksan kautta vuosien 1980 ja 1988 välillä.


title: John Hillerman

text: Hillerman on kertonut opetelleensa Magnumissa käyttämäänsä brittiaksenttia katselemalla Laurence Olivierin elokuvia. Hänen vastanäyttelijänsä Tom Selleck kuvaili Hillermania ”Amerikan suurimmaksi partiopojaksi” ("The biggest boy scout in America").


title: Ilkka Ilkare

text: Ilkka Ilkare on suomalainen elokuvan tekijä.


title: Ilkka Ilkare

text: Ilkka Ilkare esiintyi lapsinäyttelijänä useissa Suomen Filmiteollisuuden ja Suomi-Filmin tuottamissa pitkissä näytelmäelokuvissa 1960-luvulla. Hänellä oli pääroolit Åke Lindmanin ohjaamassa elokuvassa ”Ei se mitään!” sanoi Eemeli (1962) ja Raili Ruston ohjaamassa televisioelokuvassa ”Pessi ja Illusia” (1965). Hän teki paluun näyttelijäksi Juho Kuosmasen ohjaamassa, Cannesin elokuvajuhlilla 2016 palkitussa elokuvassa "Hymyileva mies" (2016). Hän näyttelee nyrkkeilijä Olli Mäen tarinassa elokuvaohjaajaa.


title: Ilkka Ilkare

text: Ilkarella on työn alla laaja, syvään pohjoiseen, Perä-Pohjolaan, eteläiseen Lappiin Ounasjokivarteen sijoittuva elokuvakokonaisuus Yksinkertainen elämä, joka muodostuu kolmesta osasta Omapäiset, Joki on kohtalon kehto ja Murhakorva. Elokuva kertoo jokivarren asukkaiden elämänmenosta vuosikymmenen aikajänteellä. Elokuvan valmistelut ja kuvaukset alkoivat Suomen elokuvasäätiön rahoituksella. Viimeksi tuotannolle on myönnetty kehittelytukea, mutta valmistamisen edellyttämää tukipäätöstä ei ole vielä tehty. Viimeksi Lappi -elokuvaan on kirjoitettu laaja musiikkiaineisto.


title: Ilkka Ilkare

text: Muita valmisteilla ja kuvauksessa olleita tuotantoja ovat Kun sen vain näkisi, joka kertoo siitä miten algerialaisen maahanmuuttajan 9 -lapsinen perhe saa vaikeuksien kautta Suomen kansalaisuuden, sekä Sivusta katsova, keskeltä näkevä, joka kertoo kirjailija Hannu Salamasta ja hänen suhteestaan tähän aikaan. Lisäksi Ilkare valmistelee elokuvia Missä Taivas Aukeaa, jonka tematiikkana on usko, armo ja ihme, sekä pitkää näytelmäelokuvaa työnimeltään Nainen ja Mies, joka kertoo kahden oman aikansa suuren julkisuuden henkilön merkillisen rakkaustarinan. Vaasankatu -elokuvasuunnitelma on myös hänen ohjelmassaan.


title: Ilkka Ilkare

text: Ilkaren harrastuksiin kuuluvat kirjallisuus, teatteri, musiikki, nyrkkeily, moottoriurheilu ja luova oleskelu.


title: Martti Harva

text: Martti Yrjänä Harva (vuoteen 1927 Holmberg, 14. lokakuuta 1920 Helsinki – 6. heinäkuuta 2010 Porvoo) oli suomalainen vuorineuvos ja yritysjohtaja.


title: Martti Harva

text: Harva toimi vuodesta 1970 vuoteen 1987 Helsingin Puhelinyhdistyksen toimitusjohtajana. Hän seurasi tehtävässä Sven Jalavistoa. Ennen siirtymistään yrityksen toimitusjohtajaksi hän työskenteli HPY:n apulaisjohtajana vuosina 1957–1960, teknisenä johtajana vuosina 1961–1970 ja varatoimitusjohtajana vuosina 1966–1970.


title: Martti Harva

text: Harva oli koulutukseltaan diplomi-insinööri, joksi hän valmistui Teknillisestä korkeakoulusta vuonna 1949. Valmistumisensa jälkeen hän työskenteli vuoteen 1957 Turun kaupungin puhelinlaitoksen käyttöinsinöörinä. Vuosina 1955–1956 hän täydensi opintojaan Michiganin yliopistossa Ann Arborissa saatuaan ASLA-stipendin.


title: Martti Harva

text: Harvan luottamustehtäviin lukeutuivat muun muassa Sähköinsinööriliiton hallituksen puheenjohtajuus 1965–1970, Puhelinlaitosten liiton puheenjohtajuus 1966–1987, Oy Heltelin hallituksen puheenjohtajuus 1984–1988 ja Datatie Oy:n hallintoneuvoston puheenjohtajuus 1985–1988. Harvalle myönnettiin vuorineuvoksen arvonimi vuonna 1977. Hän sai myös Suomen Leijonan ritarikunnan ja Suomen Valkoisen Ruusun ritarikunnan komentajamerkit.


title: Martti Harva

text: Martti Harvan isä oli professori, uskontotieteilijä Uno Harva, ja hänen äitinsä oli lastenkirjailija Elin Munsterhjelm.


title: Martti Harva

text: Harva kuoli 89-vuotiaana heinäkuussa 2010.


title: In a Silent Way

text: In a Silent Way on Miles Davisin vuonna 1969 julkaistu jazzalbumi, joka koostuu kahdesta, levyn koko puoliskon täyttävästä kappaleesta. Levyä pidetään yhtenä fuusiojazzin merkkipaaluista. Jo kahdella aikaisemma albumilla kuultiin mm. sähköbassoa ja sähköpianoa, mutta "In a Silent Way" on ensimmäinen albumi, jossa sähköisyys oli merkittävässä osassa. Se on myös ensimmäinen albumi, jonka lopulliseen muotoon vaikutti ratkaisevasti tuottaja Teo Maceron leikkaus. Molempien kappaleen leikkauksessa alun teema toistetaan kappaleen lopussa. Tämä on yleinen rakenne muussakin jazz -musiikissa, mutta tällä levyllä ajatus on viety pidemmälle, ja loppuun on leikattu täsmälleen sama otto jota on käytetty kappaleen alussa.


title: In a Silent Way

text: Albumilla soittavat useat myöhemmin fuusiojazzin kehitykseen merkittävästi vaikuttaneet muusikot mm. Chick Corea, Wayne Shorter ja kuukautta aikaisemmin debyyttialbuminsa äänittänyt englantilainen kitaristi John McLaughlin. Seuraavalla albumillaan Bitches Brew Davis vei kehityskulkua vielä pitemmälle yhdistelemällä musiikkiin elementtejä rock -ja funk-musiikista.


title: BRCA1

text: BRCA1 on tuumorisuppressorigeeni, jonka tietyt mutaatiot johtavat altistumiseen rinta- ja munasarjasyöville. Ne kasvattavat myös miesten rintasyöpävaaraa ja voivat nostaa muidenkin syöpien riskejä. Rintasyöpään sairastuu noin 60 % naisista, joilla on haitallinen mutaatio BRCA1- tai BRCA2-geenissä. 15–40 % sairastuu munasarjasyöpään.


title: BRCA1

text: Geeni on 17. kromosomissa ja osallistuu .


title: Lamar Odom

text: Lamar Joseph Odom (s. 6. marraskuuta 1979 Queens, New York, New York) on yhdysvaltalainen kilpauransa päättänyt koripalloilija. Odom varattiin NBA:han neljännellä vuorolla , ja hän pelasi sarjassa vuodet 1999–2013. Vuonna 2014 hän pelasi hetken aikaa Espanjan pääsarjassa. NBA:ssa Odom edusti Los Angeles Lakersia vuosina 2004–2011 ja voitti seurassa NBA:n mestaruuden vuosina 2009 ja 2010. Vuonna 2011 Odom valittiin , ja tulokaskaudellaan hänet valittiin . Odom pelasi vuosina 2004–2011 myös Yhdysvaltain maajoukkueessa, jossa hän voitti maailmanmestaruuden Turkissa 2010 ja olympiapronssia Ateenassa 2004. Urheilullisten saavutuksiensa lisäksi Odom on tullut tunnetuksi yksityiselämästään, varsinkin avioliitostaan Khloé Kardashianin kanssa ja päihteidenkäytöstään.


title: Lamar Odom

text: Odom syntyi New Yorkin Queensin kaupunginosassa. Hänen isänsä oli heroiiniaddikti ja hänen äitinsä kuoli paksusuolen syöpään Lamarin ollessa 12-vuotias. Odomin kasvatti hänen isoäitinsä Mildred.


title: Lamar Odom

text: Vuonna 1997 Odom pääsi lasvegasilaisen Nevadan yliopiston joukkueeseen, mutta ilmi tulleen rahoitusskandaalin vuoksi hänen täytyi siirtyä Rhode Islandin yliopistoon, jossa hän joutui istumaan penkillä kauden 1997–1998. Seuraavalla kaudella Odom pelasi ainoan kautensa Rhode Islandin riveissä 17,6 pisteen ottelukohtaisella keskiarvolla johtaen yliopistojoukkueensa paikallisen konferenssin mestaruuteen.


title: Lamar Odom

text: Rhode Island -vuotensa jälkeen Odom asettui ehdolle , jossa Los Angeles Clippers varasi hänet ensimmäisen kierroksen neljäntenä varauksena. Ensimmäisellä NBA-kaudellaan Odom kirjautti Clippersissä tehoikseen 16,6 pistettä, 7,8 levypalloa ja 4,2 syöttöä ottelua kohden. Hyvien otteidensa ansiosta Odom nimettiin NBA:n tulokkaiden 1. tähdistökentälliseen.


title: Lamar Odom

text: Marraskuussa 2001 Odomia epäiltiin NBA:n huumeidenvastaisen käytännön rikkomisesta jo toista kertaa kahdeksan kuukauden aikana. Aikanaan Odom myönsi käyttäneensä marihuanaa. Kauden jälkeen Odom oli vapaa pelaaja, ja Miami Heat teki hänestä tarjouksen.


title: Lamar Odom

text: Heatissä Odom pelasi yhdessä lupaavan nuorukaisen, Dwyane Waden kanssa. Alkukauden vaikeuksista huolimatta Heatin onnistui edetä pudotuspelivaiheeseen, jossa joukkue hävisi Indiana Pacersille konferenssien välierävaiheessa. Hyvin kauden aikana pelannut Odom vaihdettiin kauden jälkeen kahden muun pelaajan kanssa Los Angeles Lakersiin, vaihdossa Heat sai Shaquille O'Nealin.


title: Lamar Odom

text: Los Angelesiin siirryttyään Odom kärsi aika ajoin erilaisista loukkaantumisista. Kaudella 2007–2008 Lakers selviytyi loppuottelusarjaan Boston Celticsiä vastaan. Celtics vei finaalisarjan voiton otteluvoitoin 4–2.


title: Lamar Odom

text: Kaudella 2008–2009 Odom pelasi lähinnä nk. "kuudentena miehenä" eli ensimmäisenä vaihtopelaajana. Samalla kaudella hän voitti Lakersissä ensimmäisen NBA-mestaruutensa: loppuotteluissa Lakers voitti Orlando Magicin otteluvoitoin 4–1.


title: Lamar Odom

text: Kesällä 2009 Odomin vanha seura Miami Heat tavoitteli tätä, mutta heinäkuussa Lakers ilmoitti solmineensa Odomin kanssa neljän vuoden jatkosopimuksen, miltä ajalta Odom saa palkkaa 33 miljoonaa dollaria. Kauden 2010–2011 runkosarjan Odom pelasi 14,4 pisteen, 8,7 levypallon ja kolmen syötön ottelukohtaisella keskiarvolla. Hänet valittiin ylivoimaisesti NBA:n kauden parhaaksi kuudenneksi mieheksi. Kyseinen palkinto oli ensimmäinen Lakersin pelaajalle myönnetty.


title: Lamar Odom

text: Odom siirtyi kaudeksi 2011–2012 edelliskaudella mestaruuden voittaneeseen Dallas Mavericksiin. Kausi ei ollut hänen osaltaan onnistunut, mistä osoituksena muun muassa siihenastisen uran matalin heittoprosentti sekä matalimmat keskiarvot pisteissä, levypalloissa, syötöissä ja pelatuissa minuuteissa. Kauden mittaan seurajohto kyseenalaisti Odomin omistautumisen joukkueelle. Lopulta Mavericks hyllytti hänet huhtikuussa 2012 loppukauden ajaksi.


title: Lamar Odom

text: Kesäkuussa 2012 Odom palasi Los Angeles Clippersiin oltuaan osa neljän joukkueen välistä kauppaa. Hän pelasi seurassa kaiken kaikkiaan 88 ottelua 4,1 pisteen ottelukohtaisella keskiarvolla.


title: Lamar Odom

text: Kauden 2013–2014 alussa Odom ei pelannut missään NBA-seurassa, mutta teki helmikuussa 2014 sopimuksen espanjalaisen Laboral Kutxan kanssa. Hän pelasi kuitenkin nopeasti Yhdysvaltoihin ja teki sopimuksen New York Knicksin kanssa, jossa hän ei kuitenkaan pelannut.


title: Lamar Odom

text: Odom pelasi Yhdysvaltain maajoukkueessa 5,4 pisteen keskiarvolla sen voittaessa olympiapronssia Ateenan kesäolympialaisista 2004. Odom kutsuttiin myös vuoden 2006 MM-kilpailuihin, mutta hän kieltäytyi poikansa kuoleman vuoksi. Vuoden 2010 MM-kilpailuissa Turkissa Odom voitti Yhdysvaltain joukkueessa maailmanmestaruuden.


title: Lamar Odom

text: Odom avioitui syksyllä 2009 tosi-tv-esiintyjä Khloé Kardashianin kanssa. Entisestä seurustelusuhteestaan Liza Moralesin kanssa Odomilla on kuusikuukautisena kätkytkuolleen Jayden-pojan lisäksi kaksi lasta, Destiny (s. 1998) ja Lamar Jr. (s. 2002). Kardashianin ja Odomin avioero oli vireillä muttei tiettävästi vielä saatettu loppuun.


title: Lamar Odom

text: 13. lokakuuta 2015 Odom löydettiin tajuttomana ja suu epämääräistä vaahtoa täynnä nevadalaisesta bordellista, ja hänet kuljetettiin sairaalahoitoon. Odom oli liian pitkä käytössä olleella helikopterilla kuljetettavaksi, joten hänet täytyi viedä sairaalaan ambulanssilla. Hengenvaaralliseen tilaan joutuneen Odomin uutisoitiin nopeasti saaneen aivovaurion ja ainakin yhden infarktin, ja hänet kytkettiin hengityskoneeseen. Tajuttomana myös sairaalassa aluksi pysyneen Odomin verestä kerrottiin löytyneen jälkiä ainakin kokaiinista, ja tämä oli käyttänyt bordellissa väitetysti seksuaalisia haluja voimistavaa luontaistuotevalmistetta. Hän palasi ensimmäisen kerran tajuihinsa hetkeksi 16. lokakuuta, ja seuraavana päivänä hän pystyi hengittämään itse. Kaksi Odomin ystävää oli kuollut huumeita käytettyään samana kesänä, ja vireillä olleen avioeronsa ym. vastoinkäymisten myötä Odom oli päättänyt rentoutua syrjäisessä bordellissa. Odomin odotetaan toipuvan erittäin hitaasti: hän sai laajan aivovaurion eikä pystynyt pitkään aikaan kävelemään eikä juuri puhumaan. Joulun 2015 aikoihin Odom pystyi ensimmäisen kerran kävelemään ilman koneapua ja tunnistamaan henkilöitä. Hän pääsi vuodenvaihteessa sairaalasta kuntoutukseen. Odom sai koomassa ollessaan 12 halvauskohtausta ja 6 sydänkohtausta. Odomin koripalloura jatkuu Kiinassa.